ועדת החינוך, התרבות והספורט, כנסת 18, פרוטוקול מספר 675, 2012-07-18 09:00

עינת וילף: בוקר טוב, אני פותחת את ישיבת ועדת החינוך, התרבות והספורט.

עינת וילף: הישיבה היום תחת הכותרת: "הסתדרות המורים ואופק חדש - מה נעשה ומה צריך לעשות כדי לחזק את המורים".

עינת וילף: הדיון הזה הוא חלק מסדרת דיונים שאנחנו מקיימים בוועדה תחת הכותרת של שקיפות והעמקת הדיון הציבורי בנושאי חינוך, תרבות וספורט.

עינת וילף: אני רוצה להודות להסתדרות המורים שהכינה את המצגת.

עינת וילף: הדיון יהיה במשך שעתיים.

עינת וילף: הסתדרות המורים תפתח, תציג את הנושא, תציג את הארגון, תציג את אופק חדש, תאמר מה נעשה ומה עוד צריך לעשות.

עינת וילף: לאחר מכן יינתן זמן לכל מי שמבקש לדבר.

עינת וילף: מי שמבקש לדבר, צריך לשלוח למנהלת הוועדה פתק עם שם ותפקיד ואני אתן זכות דיבור בהתאם לפתקים שמגיעים אלי.

עינת וילף: אני מבקשת שתוך כדי ההצגה של ההסתדרות לא להפריע אלא לאפשר להצגה להתבצע.

עינת וילף: יושב ראש הסתדרות המורים, מר יוסי וסרמן, תרצה לפתוח?

עינת וילף: תודה.

יוסי וסרמן: בוקר טוב.

יוסי וסרמן: ראשית, אני מודה לך על היוזמה.

יוסי וסרמן: על מנת שנוכל להציג את הסתדרות המורים ואת פעילות הסתדרות המורים, אנחנו כאן עם חברים בעלי תפקידים בהסתדרות המורים, כל אחד בתפקידו.

יוסי וסרמן: היות ויש לנו שעה, אני אפתח במצגת, אומר כמה דברים ואתן לחברים שלי להשלים במסגרת השעה הזאת.

עינת וילף: בסדר גמור.

יוסי וסרמן: תודה.

יוסי וסרמן: ובכן, בשנה הבאה אנחנו בני 110.

יוסי וסרמן: קודמינו הקימו את הסתדרות המורים ב-1903 והם היו אלה שנאבקו על כך שהשפה העברית תהא השפה של ישראל בתקופה של טרום המדינה.

יוסי וסרמן: אנחנו מונים 127 אלף חברים, מגן הילדים ועד המכללה להכשרת עובדי הוראה, כולל.

עינת וילף: המורים במכללות, גם הם מיוצגים?

יוסי וסרמן: 94 אחוזים חברים שלנו.

יוסי וסרמן: הגננות, החינוך היסודי, החינוך המיוחד כמובן, חטיבות הביניים ברובן, החטיבות העליונות במיעוט.

יוסי וסרמן: יש לנו 9,000 חברים שהם מורי בעלויות.

יוסי וסרמן: החינוך היסודי כמובן, מנהלים, מפקחים, מדריכים, מנהלי אגפים לחינוך וזה עתה חתמנו על הסכם מאוד מאוד מוצלח באשר להם.

יוסי וסרמן: כל אלה הם חברים שלנו.

יוסי וסרמן: אני אומר לך גברתי שאני חושב שמערכת החינוך וארגוני המורים צריכים להיות ארגון אחד מאוחד על מנת להשיג את מרב ההישגים מול המעסיקים, האוצר וכולי.

יוסי וסרמן: אין שום טעם בפיצול היות ושום מורה ושום גננת לא מקבלים שקל אחד יותר מהשני.

יוסי וסרמן: אין שום טעם, חוץ מכיסאולוגיה.

יוסי וסרמן: הנושא של כיסאולוגיה לא מדבר אלי הרבה ואני אעשה כל מאמץ בקדנציה הזו שלי לאחד את מחנה המורים.

יוסי וסרמן: אני מצהיר את זה קבל עם.

יוסי וסרמן: באשר לאופק חדש.

יוסי וסרמן: אנחנו יזמנו תוכנית שלנו שנקראת הצעד הקובע, תוכנית חינוכית, רפורמה במערכת החינוך וכשפרסמנו אותה, הוקמה ועדת דברת.

יוסי וסרמן: אני חייב לומר לך שחבריי ואני היינו מאוד מאוד בעד שינוי במערכת החינוך.

יוסי וסרמן: היינו בסיטואציה ש-15 אלף אנשים, חברים שלנו, נזקקו להשלמת הכנסה.

יוסי וסרמן: 15 אלף אנשים.

יוסי וסרמן: ביזוי אמיתי.

יוסי וסרמן: כמובן שכשאתה נמצא במצב כזה, אתה לא יכול לבוא אל טובי הצעירים של מדינת ישראל ולומר להם אל תלכו למקצוע אקדמי אחר אלא בואו להוראה.

יוסי וסרמן: אמרנו שאנחנו חייבים רפורמה כי בלי רפורמה אי אפשר לדרוש תוספת שכר.

יוסי וסרמן: זה היה הויכוח ביני לבין עמיתי מארגון המורים כי שנינו הלכנו לרפורמה, לאותה רפורמה, אבל הוא רצה לקבל קודם כל תוספת של בין עשרים לשלושים אחוזים ואני גם רציתי לקבל אותו הדבר אבל אני ידעתי שאין סיכוי כי יש השלכות רוחב במדינת ישראל, ואם נותנים לארגון אחד, נותנים גם לאחרים.

יוסי וסרמן: אי אפשר להשיג בלי לתת.

יוסי וסרמן: לכן הסכמנו ללכת לדברת, אבל שרת החינוך דאז רצתה לעשות את זה בחקיקה ולא במשא ומתן.

יוסי וסרמן: על כך יצא הקצף ועל זה היה המאבק של שני הארגונים יחדיו כנגד ועדת דברת.

יוסי וסרמן: בא ראש הממשלה דאז אהוד אולמרט ושרת החינוך דאז יולי תמיר והציעו לי במחצית הראשונה של 2007 לחתום על הסכם רפורמה.

יוסי וסרמן: התייעצתי כמובן עם חבריי בהנהלת הסתדרות המורים והסכמנו מיידית והלכנו להסכם רפורמה שכלל משא ומתן ארוך מאוד במשך ימים ולילות.

עינת וילף: לגבי הסתדרות המורים תהיה עוד הצגה?

עינת וילף: כי עברת כבר לאופק חדש.

יוסי וסרמן: עכשיו תהיה הסתדרות המורים ואחר כך אני אמשיך באופק חדש.

יוסי וסרמן: רציתי להתחיל עם אופק חדש ועכשיו אני אבקש מידידי אודי להציג את המצגת.

יוסי וסרמן: מוקרנת מצגת.

יוסי וסרמן: אני מבקש עתה לתת את רשות הדיבור למספר חברים שלי, כל אחד על פי התפקיד שהוא ממלא אצלנו.

יוסי וסרמן: מנכ"לית העמותה לקידום ההוראה והחינוך, מזכ"ל הקרן לקידום מקצועי ומנכ"ל אשמורת, החברה והמינהל הכלכלי שלנו.

עינת וילף: לפני כן, ברשותך, אם תוכל לתת קצת יותר הסבר על מבנה ההסתדרות, איך היא בנויה, מה המנגנונים, התקציב, דמי חבר, מה התפקידים, הגופים הבוחרים וכדומה.

יוסי וסרמן: אמרתי, אנחנו מונים 127 אלף חברים ואמרתי מי הם החברים שלנו.

יוסי וסרמן: 28 סניפים בפריסה ארצית.

יוסי וסרמן: חשבנו לעשות צמצומים במספר הסניפים אבל השארנו את המצב על מנת לתת שירות טוב ונגיש ככל האפשר לחברים שלנו בפריסה ארצית.

עינת וילף: 127 אלף חברים, זה כולל גם גמלאים?

יוסי וסרמן: כן.

יוסי וסרמן: 95 אלף מורים פעילים והשאר חברים גמלאים.

יוסי וסרמן: אפרופו גמלאים, השנה חתמנו על הסכם להקמת המחלקה לרווחת הגמלאי שהיא תשובה או איזשהו מתן בגין כך שהגמלאים לא קיבלו את אופק חדש כי זה רק למורים בפועל.

יוסי וסרמן: הגמלאים קיבלו מחלקה ייחודית, מאוד מאוד ייחודית שיש אותה רק לנו ולהסתדרות הכללית עבור עובדי המדינה בלבד.

יוסי וסרמן: הם מקבלים כל דבר בנושא תרבות, רווחה וצרכנות במחירים שאין להם אח ורע ואין להם השוואה.

יוסי וסרמן: זאת אנחנו עושים עבור המורים הוותיקים שלנו, אלה שפרשו לגמלאות.

עינת וילף: מה גובה דמי החבר?

יוסי וסרמן: דמי החבר אצלנו הם 53 שקלים כשעל פי החוק, גברתי בטח יודעת שזה 0.9, אבל אנחנו החלטנו להוריד את התקרה של 0.9 והסכום עומד על 53 שקלים במקסימום.

יוסי וסרמן: מובן מאליו שמי שעובד משרה חלקית או מי שיש לו נתונים אחרים, משלם פחות מהסכום הזה.

יוסי וסרמן: הסכום המקסימאלי הוא כפי שאמרתי, 53 שקלים.

עינת וילף: 53 שקלים בחודש.

יוסי וסרמן: 53 שקלים בחודש.

יוסי וסרמן: הגמלאים משלמים 15 שקלים לחודש.

יוסי וסרמן: 53 שקלים משלמים המורים הפעילים.

יוסי וסרמן: אנחנו נותנים לגמלאים שי מהתקציב שלנו.

יוסי וסרמן: המורים הפעילים מקבלים שי מהמדינה ועל פי הצורך אנחנו משלימים כשאנחנו רוצים להגדיל את גובה השי.

יוסי וסרמן: כאמור, אנחנו מתחזקים ומממנים 28 סניפים עם כל המנגנונים שלהם.

יוסי וסרמן: יש לנו אגפים כמו אגף הכשרה והשתלמות, אגף כספים, אגף לאיגוד מקצועי שגד יושב ראש האגף וממלא מקום המזכ"ל יושב כאן.

עינת וילף: בנוסף לבערך 65 מיליון שקלים שיש לכם מדמי החבר, האם אתם גם מקבלים תקצו מהמדינה?

יוסי וסרמן: לא.

יוסי וסרמן: אנחנו לא מקבלים מהמדינה תקצוב.

יוסי וסרמן: אנחנו מקבלים מהמדינה בגין מה שמגיע לנו עבור כל חבר בעמותה.

יוסי וסרמן: בהסכם קיבוצי על עמותה, אנחנו מקבלים בגין מה שמגיע לנו על פי הסכמים עם האוצר.

יוסי וסרמן: למשל, יש לנו עמותה ותיקה מאוד לגמלאים ואז מינהל הגמלאות משתתף בטיולים, נסיעות ופעילויות שלהם באמצע השבוע לבתי מלון, אבל אנחנו לא ממומנים על ידי משרד החינוך בשום דבר.

עינת וילף: אין אף גוף בהסתדרות שמממן?

יוסי וסרמן: אין כל גוף, להוציא דמי החבר.

יוסי וסרמן: דמי החבר מהווים הכנסה שלנו.

עינת וילף: אתם אגודה עותומאנית.

עינת וילף: נכון?

יוסי וסרמן: כן.

יוסי וסרמן: אנחנו אגודה עותומאנית.

עינת וילף: איך זה בנוי מבחינת דוחות, ביקורת, תקציב?

יוסי וסרמן: יש לנו משרד רואה חשבון מהמובילים בארץ, שהוא עושה את הדוחות הכספיים מדי שנה לכל המוסדות שלנו, מוסד-מוסד בנפרד ואחר כך הוא מאחד את הדוחות לדוח אחד.

יוסי וסרמן: יש לנו מבקר פנים שהוא רואה חשבון במקצועו ומבקר מקצועי.

יוסי וסרמן: יש לנו חשב שהוא רואה חשבון במקצועו.

יוסי וסרמן: דהיינו, יושב ראש האגף הוא נבחר, אבל אנשי המקצוע הם אנשי מקצוע, במקרה זה רואי חשבון.

יוסי וסרמן: מנהלת חשבונות ראשית היא ברת סמכא בניהול מערכת חשבונאית.

עינת וילף: האם הדוחות או התקציבים מפורסמים בצורה כלשהי?

יוסי וסרמן: הכול מפורסם.

יוסי וסרמן: המוסדות שלנו הם ועידה, מועצה, מרכז, הנהלה והנהלה מצומצמת בה חברים שמונה חברים.

יוסי וסרמן: המרכז הוא שמאשר את התקציב מדי שנה בשנה לפני סוף חודש דצמבר, רואי החשבון – טרוני שפלר שמם – עושים את המאזן הכספי, מפרסמים אותו, מאשרים אותו במוסדות הרלוונטיים לכך.

יוסי וסרמן: אגב, התקציב מפורסם לכל 122 חברי המרכז.

יוסי וסרמן: זה נשלח אליהם הביתה וזה כמובן פומבי.

יוסי וסרמן: אם 122 חברים מקבלים את זה, הם נציגים של כל הסיעות אצלנו, ברור שכל מורה וכל גננת שרוצים לדעת, יכולים לדעת.

יוסי וסרמן: לא סיימתי עדיין לציין את כל המוסדות שלנו.

יוסי וסרמן: יש לנו את המחלקה לגננות הממונה על כל תחום הגננות שלנו.

יוסי וסרמן: לילי פוקמינסקי ודליה רוט שיושבת כאן, מנהלות את המחלקה.

יוסי וסרמן: יש לנו עוד מוסדות שלא הזכרתי כי אצלנו יש הרבה מאוד מוסדות ובעלי תפקידים שעושים הכול על מנת לתת למורים את השירות הטוב ביותר האפשרי.

עינת וילף: תוכל להתייחס לתהליך ההיבחרות של המוסדות השונים?

יוסי וסרמן: כן.

יוסי וסרמן: אצלנו הבחירה היא, אני חושב, הכי דמוקרטית שאפשר.

יוסי וסרמן: כל המורים וכל הגננות בוחרים.

יוסי וסרמן: פעם בחמש שנים אנחנו מקיימים בחירות.

יוסי וסרמן: הבחירות הן על פי סיעות לא פוליטיות.

יוסי וסרמן: אין פוליטיזציה בהסתדרות המורים.

עינת וילף: סיעות לא פוליטיות, כאלה שלא מזוהות עם הפוליטיקה הארצית.

יוסי וסרמן: מפלגות פוליטיות.

יוסי וסרמן: לכל מורה יש את האפשרות להצביע בבית ספרו בקלפיות ניידות.

יוסי וסרמן: מזכ"ל הסתדרות המורים הוא חלק של סיעה והוא הולך בראש הסיעה שלו וכך גם ראשי הסיעות האחרות.

יוסי וסרמן: אנחנו מקיימים את הבחירות ובאותו יום לאחר ספירת הקולות, באותו לילה, בין 12 ל-3 לפנות בוקר, יש תוצאות וכבר ברור לנו מי ינהל את הסתדרות המורים בקדנציה שלאחר החירות.

עינת וילף: המזכ"ל נבחר זה כמו קואליציה או שזה פשוט מי שקיבל את מרבית הקולות?

יוסי וסרמן: זאת בדיוק קואליציה.

יוסי וסרמן: זאת הסיעה שקיבלה את מרבית הקולות אבל אצלנו יש נוהג.

יוסי וסרמן: גם אם היינו מקבלים מעל חמישים אחוזים, היינו מנסים ומשתדלים לאחד את כל או את רוב הכוחות.

יוסי וסרמן: היות ואני לא חושב שבהסתדרות עובדי הוראה או בכלל ארגון עובדים צריכה להיות אופוזיציה.

מוחמד ברכה: ממשלת אחדות לאומית.

יוסי וסרמן: ממשלת אחדות לאומית כי כולנו משרתים את המורים.

יוסי וסרמן: זאת מטרתנו ולשם כך אנחנו קיימים, לתת שירות למורים.

עינת וילף: החלוקה של הסיעות בוועידה, במועצה, במרכז, בהנהלה ובהנהלה המצומצמת היא פרופורציונאלית לאורך כל המוסדות האלה, לפי האחוזים בבחירות?

יוסי וסרמן: אנחנו יוצרים קואליציה, כפי שאמרתי, מקיימים ועידה ובוועידה נבחרים שלושה בעלי תפקידים.

עינת וילף: כמה חברים בוועידה?

יוסי וסרמן: 401.

יוסי וסרמן: נבחרים שלושה בעלי תפקידים – המזכיר הכללי, ממלא מקום המזכיר הכללי ונשיאת בית הדין הפנימי.

יוסי וסרמן: אגב, אצלנו נשיאת בית הדין הפנימי היא השופטת בדימוס שרה פריש שיושבת בראש בית הדין שלנו.

עינת וילף: הוועידה היא גוף שממשיך להתקיים אחרי כן או לא?

יוסי וסרמן: הוועידה מתקיימת במשך חמש שנים והיא מתכנסת מעת לעת על פי הצורך.

יוסי וסרמן: היא מסמיכה את המועצה שמונה 201 חברים, חמישים אחוזים של הוועידה.

יוסי וסרמן: מדובר כאן בנציגי כל הסיעות.

עינת וילף: נציגי כל הסיעות נמצאים בוועידה ובמועצה.

יוסי וסרמן: בוועידה, במועצה ובמרכז.

יוסי וסרמן: כל נציגי הסיעות כולם נמצאים גם במרכז.

יוסי וסרמן: בהנהלה נמצאים רק חברי הקואליציה.

עינת וילף: כמה מונה ההנהלה?

יוסי וסרמן: 55 חברים.

עינת וילף: וההנהלה המצומצמת מונה שמונה חברים.

יוסי וסרמן: כן.

יוסי וסרמן: שמונה חברים.

יוסי וסרמן: המרכז מונה 122 חברים.

יוסי וסרמן: אנחנו מוסדות די גדולים על מנת לתת לכל קבוצת חברים ולכל סיעה את השירות.

עינת וילף: לצורך העניין, עד המרכז זאת כנסת ומשם ואילך זאת ממשלה.

יוסי וסרמן: הנהלה היא ממשלה.

יוסי וסרמן: השאר זאת הכנסת.

יוסי וסרמן: כן.

עינת וילף: מי רצית שיתייחס?

יוסי וסרמן: גד דיעי.

גד דיעי: שמי גד דיעי, ממלא מקום מזכ"ל הסתדרות המורים ויושב ראש האגף לאיגוד מקצועי.

גד דיעי: אני רוצה קודם כל להבהיר שאני חושב שזה הגוף היחיד במדינה שביחד משולבים מה שנקרא תורה ועבודה.

גד דיעי: הממלכתי והממלכתי-דתי.

גד דיעי: כך זה לאורך עשרות שנים.

גד דיעי: זאת המטרה האחת של מעמד המחנך בישראל.

עינת וילף: בהסתדרות, אתה אומר זה ממלכתי וממלכתי-דתי.

גד דיעי: ביחד.

עינת וילף: האם יש בכלל בחינוך העצמאי חברי הסתדרות?

גד דיעי: לא.

עינת וילף: ממלכתי.

עינת וילף: זה ממלכתי עברי וערבי.

גד דיעי: נכון.

יוסי וסרמן: ממלכתי, ממלכתי-דתי וחברים ערבים.

יוסי וסרמן: כולנו יחד.

גד דיעי: אני בתפקידי יושב ראש האגף לאיגוד מקצועי.

גד דיעי: לאגף הזה מתנקזות כל הבעיות שמתעוררות בשטח, הן בנושא הפרט והן בנושא הכלל.

גד דיעי: אנחנו מטפלים באמצעות הסניפים מיום כניסתו של עובד, מיום סיום לימודיו במכללה כאשר הוא מתחיל בהתמחות, ואנחנו מלווים אותו.

גד דיעי: מלווים אותו במעמד שלו, בתביעות, בהערכה, בהיקף משרתו, במקום עבודתו, בזכויותיו, אם הוא יוצא לשבתון או לחופשה ללא תשלום.

גד דיעי: הליווי נעשה עד פרישתו לגמלה, אם זאת פרישה מוקדמת או אם זאת פרישה רגילה או אם זאת פרישה על ידי נכות במצב בריאות.

יוסי וסרמן: ועדה רפואית.

גד דיעי: כן, ועדות רפואיות.

גד דיעי: זאת אומרת, מהבחינה הזאת אנחנו מקיפים אותו.

גד דיעי: לאגף האיגוד המקצועי יש צוות מקצועי, מחלקה משפטית מלווה, ייעוץ משפטי לכל עובד הוראה ובעת הצורך מלווים גם לבית הדין, אם מתעורר צורך בכך.

גד דיעי: חשבות, טיפול בפרט, אם זה לקראת הפרישה, כל החישובים מה שמגיע לו, כולל ייעוץ מס, כולל הכול.

גד דיעי: למעשה המורה יודע שיש לו כתובת בסניף ובמרכז.

עינת וילף: מתוך 55 חברי הנהלה, שמונת חברי ההנהלה המצומצמת ו-28 ראשי הסניפים.

עינת וילף: כמה נשים?

יוסי וסרמן: לא כל ראשי הסניפים הם חברי הנהלה.

עינת וילף: מתוך כל אחת מהקבוצות האלה, כמה הן נשים?

יוסי וסרמן: שגית, יועצת התקשורת שלנו, תעשה לי עכשיו את החישוב.

יוסי וסרמן: לדעתי יותר משישים אחוזים.

יוסי וסרמן: אני חושב שזה אפילו יותר ממה שאמרתי, אבל תעשי בדיקה.

יוסי וסרמן: אם יש צורך להתקשר ולקבל רשימת חברי הנהלה, אפשר לעשות זאת ולהשיב ליושבת הראש.

עינת וילף: תודה רבה.

עינת וילף: האם יש כללים לגבי מורים בפועל?

יוסי וסרמן: לא.

יוסי וסרמן: אין חובה שחברי ההנהגה שנבחרים על ידי כלל ציבור המורים, בבחירות מאוד מאוד דמוקרטיות, יהיו בהכרח מורים בפועל.

יוסי וסרמן: אין חובה.

יוסי וסרמן: יש לנו לא מעט מורים בפועל כמובן, אבל אין כלל בחוקה.

עינת וילף: כלומר, לאף אחד – לא לוועידה ולא למועצה – אין אמירה לגבי מורים בפועל.

יוסי וסרמן: יש אמירה רק לבעלי תפקידים, ראשי ארגוני המנהלים וראשי ארגוני המפקחים.

יוסי וסרמן: המנהלים, אלה חטיבות הביניים ובתי הספר היסודיים.

יוסי וסרמן: רק לגביהם יש וכך זה מקדמת דנא.

עינת וילף: מי עוד רצית שיציג?

יוסי וסרמן: מנכ"לית העמותה.

יוסי וסרמן: ג'ינה מרום היא מנכ"לית העמותה והכנס שהיה, אני חושב שהיה כנס טוב.

עינת וילף: אני יכולה לומר שהוא היה מרשים ביותר.

יוסי וסרמן: כדי להיות צנוע אני אומר שהוא היה כנס ראוי.

ג'ינה מרום: הסתדרות המורים הקימה את עמותת המורים לפני 23 שנים.

ג'ינה מרום: כמובן שהמטרה של הסתדרות המורים דרך העמותה היא לחזק ולתת לעמיתיה את האפשרויות לקידום מקצועי ולבסס את מעמד המורה.

ג'ינה מרום: העמותה משרתת אך ורק מורים בפועל - מורים, גננות, מפקחים, עובדי ההוראה בפועל שיש להם מעסיק.

ג'ינה מרום: המטרות שלנו הן קודם כל לטפח את רמתו המקצועית של איש החינוך, לשפר את מעמד המורה, את מקצוע ההוראה ולא רק בעינינו אלא גם בעיני הציבור.

ג'ינה מרום: הדימוי העצמי של עובד ההוראה חשוב ולכן גם זאת אחת המטרות.

ג'ינה מרום: בנוסף לכך, קידום תחום ההוראה והחינוך כפרופסיה.

ג'ינה מרום: כדי להשיג את המטרות האלה אנחנו פועלים במגוון אמצעים ואני אדבר על שנת 2011, לגביה יש לנו כבר סיכום.

עינת וילף: לפני כן, שאלה.

עינת וילף: התקציב שלכם הוא מתוך התקציב הרגיל של ההסתדרות.

ג'ינה מרום: לא.

ג'ינה מרום: עובד ההוראה לא משלם דבר לעמותת המורים.

יוסי וסרמן: העמותה היא הסכם קיבוצי.

ג'ינה מרום: זה הסכם קיבוצי.

יוסי וסרמן: כמו לרוב הארגונים.

עינת וילף: מה מקור התקציב של העמותה?

ג'ינה מרום: עמותת המורים, היות ועל התקציב שלה מדובר בהסכם קיבוצי, מקבלת פר משרה ולא פר מורה.

ג'ינה מרום: מקבלים תקצוב שמשתנה כל פעם על פי המצב.

ג'ינה מרום: אנחנו מקבלים ממשרד האוצר הכנסה שהיא לא קובעה.

ג'ינה מרום: אנחנו עמותה רשומה ועל פי תקנון העמותות אנחנו חייבים לקבל כל שנה אישור על ניהול תקין.

עינת וילף: מה התקציב הכולל שלכם ממשרד האוצר?

ג'ינה מרום: אין דבר כולל אלא זה משתנה.

עינת וילף: בערך.

ג'ינה מרום: זה יכול להיות בערך עשרים ומשהו מיליון שקלים, זה יכול להיות פחות, זה יכול להיות יותר.

ג'ינה מרום: אני חוזרת ואומרת שאף אחד מהמורים לא משלם.

ג'ינה מרום: אני רוצה לדבר על הנושא של העמותה.

ג'ינה מרום: העמותה היא כמובן מנוהלת על ידי הנהלה, יש לנו דירקטוריון, יש לנו נשיאות, יש לנו חשבת פנימית, יש לנו רואה חשבון מלווה, יועצים משפטיים, מבקר פנים וכמובן אנחנו מגישים כל שנה לרשם העמותות את כל המסמכים הנדרשים כדי לקבל אישור ניהול תקין.

ג'ינה מרום: אנחנו גם עמדנו בביקורת עומק של רשם העמותות ומי שמבין יודע מהי ביקורת עומק.

ג'ינה מרום: אין לנו נכסים ואין לנו הכנסות משום גוף כלשהו אחר.

ג'ינה מרום: אני מדברת על הדוח של 2011.

ג'ינה מרום: כ-93 אלף משתתפים לקחו חלק בפעולות עמותת המורים.

ג'ינה מרום: ברשותך, אני אגיש לך.

ג'ינה מרום: הכנתי לך חומרים כאן

ג'ינה מרום: כדי שתוכלי לעיין בהם ולראות גם את התוצרים אבל גם את המספרים.

עינת וילף: אני אשמח לקבל גם את הדוחות שמוגשים לאוצר.

ג'ינה מרום: מה שאנחנו מגישים, פתוח וגלוי באתר רשם העמותות כך שכל אחד יכול להיכנס ולעיין.

ג'ינה מרום: אין כל בעיה בכך.

ג'ינה מרום: אחת הפעולות, כפי שראית גם את, היא הוועידה או כנסים ארציים.

ג'ינה מרום: אנחנו לא לוקחים בחשבון את הוועידה השנה.

ג'ינה מרום: בשנה שעברה היו לנו כאלף עמיתים שלקחו חלק בכנס.

ג'ינה מרום: יש לנו סדנאות לקידום ההוראה והפרופסיה.

ג'ינה מרום: אנחנו מכינים כל שנה, וזה נמצא כאן, ספר סדנאות וגם הרצאות.

ג'ינה מרום: הסדנאות האלה מיועדות לצוותי מורים, לחבורה של מפקחים, מנהלים, הכול לפי הצרכים וזה נעשה ללא כל תמורה.

ג'ינה מרום: הצוותים לא משלמים.

ג'ינה מרום: על פי הנוהל הם מבקשים את מה שהם צריכים.

ג'ינה מרום: אם זה משהו שקשור לאווירה או האטמוספרה הפנימית בבית הספר, איזשהו כלי שהם רוצים לקדם את עצמם בו או לקראתו, והנושאים האלה בספר הסדנאות שלנו שאני אגיש לך אותו כך שתוכלי לעיין בו.

עינת וילף: הסדנאות האלה הן השתלמויות?

ג'ינה מרום: אלה לא בדיוק השתלמויות כי הן לא עוסקות בדיסציפלינה.

ג'ינה מרום: בתוכנית שלנו אין בכלל דיסציפלינות.

ג'ינה מרום: אנחנו אמרנו שאנחנו מקדמים את עובדי ההוראה.

עינת וילף: השאלה שלי הרבה יותר טכנית.

עינת וילף: האם דברים שעוברים אצלכם יכולים להיחשב למורים אחרי כן כהשתלמות.

ג'ינה מרום: לא.

ג'ינה מרום: פעם זה היה, אבל כרגע לא.

ג'ינה מרום: אם אני הולכת לפי המבנה השבועי, הדברים האלה נעשים בדרך כלל בשעות מנהל.

ג'ינה מרום: למנהל יש פעם בשבוע שעתיים והוא למשל רוצה לקדם נושא ששייך לאטמוספרה הבית-ספרית או לאקלים או בעיות אלימות בבית הספר וצוות הניהול, יש להם צוות השתלמויות, בוחר ומזמין את הנושא ואת המרצה.

ג'ינה מרום: הכול לפי בקשתם.

ג'ינה מרום: אנחנו לא מתערבים.

ג'ינה מרום: אנחנו יכולים להמליץ אבל אנחנו לא מתערבים בהחלטה שלהם.

עינת וילף: מישהו יציג גם את אופק חדש?

יוסי וסרמן: תוך כדי אנחנו נציג גם את אופק חדש.

יוסי וסרמן: אני רוצה קודם שתשמעי את שלושת המוסדות – העמותה, הקרן והמינהל הכלכלי – כל אחד מהם בשלוש דקות.

עינת וילף: בסדר.

ג'ינה מרום: יש לנו כל כך הרבה פעולות של ימי עיון, של ארגז כלים, של פעולות עיון ותרבות.

ג'ינה מרום: אנשים שיוצאים אצלנו לפעולות עיון ותרבות, נניח 26 אלף חברים מקבלים ביומיים-שלושה 700 הרצאות ו-350 סיורים שאנחנו מכינים עבורם כדי באמת להעשיר את עולם המורה ולקדם אותו.

ג'ינה מרום: כל אחד בוחר את מה שמעניין אותו.

ג'ינה מרום: כל הדברים האלה כמובן במסגרת העמותה.

עינת וילף: אני רוצה לאפשר הצגה רצינית של אופק חדש ואני מבקשת ממש בקצרה לשמוע את המוסדות.

יוסי וסרמן: שלמה ישי הוא מנכ"ל הקרן לקידום מקצועי, הזרוע השנייה של הסתדרות המורים.

שלמה ישי: שלום לך ושלום לכולם.

שלמה ישי: הקרן הוקמה לפני כ-15 שנים כתוצאה מהסכם קיבוצי.

שלמה ישי: עם הקמת הקרן התמקדנו בשני תחומים.

שלמה ישי: תחם אחד הוא בנושא של המחשוב.

שלמה ישי: אני רוצה להזכיר שלפני 15 שנים נושא המחשבים אצל המורים היה מאוד חלש והילדים ידעו לעבוד על המחשב יותר מאשר ידעו המורים.

שלמה ישי: לכן קיימנו קורסים רבים ועשרות אלפי מורים עברו דרכנו בקורסים למחשוב על מנת שיוכלו להתמודד עם התחום הזה.

שלמה ישי: בשנים האחרונות התחלנו גם בנושא של מחשב נייד לכל מורה.

שלמה ישי: אנחנו שמחים שלאחר שאנחנו התחלנו בנושא הזה, המשרד הכניס גם את נושא התקשוב בפריפריות ואנחנו פועלים אתו במקביל.

שלמה ישי: אנחנו מקציבים תפריט בית ספרי לכל בית ספר סכום כסף שבו המורה יכול על פי תפריט שאנחנו שולחים – חוברת שנתית – לבחור מתוך החוברת פעילות של קידום מקצועי או של העשרה.

עינת וילף: הדברים אצלך כן נחשבים כהשתלמויות?

שלמה ישי: לא.

שלמה ישי: זה יותר העשרה וקידום מקצועי.

שלמה ישי: קורס למחשוב הוא כלי שאנחנו נותנים למורה.

יוסי וסרמן: ההכשרה היא בידי משרד החינוך.

יוסי וסרמן: לנו יש אגף להכשרה והשתלמות שמתואם מאוד מאוד עם האגף להכשרה של משרד החינוך.

יוסי וסרמן: לא המוסדות האלה נועדו להכשרה.

יוסי וסרמן: הם לא מחליפים את משרד החינוך ולא את האגף להכשרה והשתלמות שלנו.

שלמה ישי: יש לנו פרויקט שאנחנו מאוד גאים בו וזה פרויקט מודעות.

שלמה ישי: אנחנו מאפשרים למורים במצוקה כלשהי, בעיקר במצוקה נפשית – ולצערנו הרב גם כתוצאה ממצבים בקווי העימות – לקבל 12 פגישות אצל פסיכולוג, עובד סוציאלי או יועץ ארגוני בתשלום של שישים שקלים למפגש כשאנחנו מסבסדים את המפגש הזה במאות שקלים.

שלמה ישי: כבר למעלה מ-7,000 מורים נותנים בנו אמון.

שלמה ישי: הפרויקט הוא חסוי לגמרי ורק הצוות המקצועי יודע מי המטופלים.

שלמה ישי: יש לנו קשר עם מט"ח בנושא של מניעת אלימות בבתי הספר.

שלמה ישי: באתר הזה, בין הצלצולים, כשלושים אלף כניסות בחודש על ידי מורים בבתי הספר שנכנסים, שואלים שאלות ומנסים להתמודד עם בעיית האלימות בבתי הספר.

שלמה ישי: שני דברים חדשים שהכנסנו השנה, בהקשר לזה, הם הנושא של ההתמודדות עם הרשתות.

שלמה ישי: אנחנו משתדלים כל הזמן לחדש לפי המצב ולפי אקטואליה.

שלמה ישי: אנחנו יודעים שיש הרבה בעיות ברשתות ולכן בעניין הזה אנחנו מטפלים ומדריכים מורים איך להתמודד עם פייסבוק ורשתות אחרות.

שלמה ישי: הכנסנו השנה פרויקט שנקרא יש קול ויש עונה, שזה מאפשר למורים השתלמות בנושא של שמירה על הקול שלהם.

שלמה ישי: אנחנו יודעים שזה כלי מאוד חשוב של המורה ואנחנו נותנים לו איזה שהם כלים כדי לדעת איך לשמור על הקול שלו.

שלמה ישי: תודה.

עינת וילף: תודה רבה.

יוסי וסרמן: יורם אביזוב, המינהל הכלכלי וחברת אשמורת.

יורם אביזוב: אשמורת והמינהל הכלכלי נועדו למקסם את הנטו של המורה, לגרום לו לצרוך תרבות ככל האפשר.

יורם אביזוב: חלק ניכר מהתקציב של אותם חמישים שקלים עליהם דיברנו מוזרמים בחזרה למורים כסובסידיה.

יורם אביזוב: אני יכול לספר לכם שארבעים ומשהו אלף מנויי תיאטרון הם מורים.

יורם אביזוב: אם תכפילו בשבע הצגות, תבינו.

יורם אביזוב: אותו הדבר לגבי קאונטרי קלאב וימי טיולים בשטח.

יורם אביזוב: הגענו למצב בו למורים יש כרטיס אשראי בעזרתו המורה נהנה מהנחות ב-9,500 בתי עסק בארץ.

יורם אביזוב: ההנחה ניתנת במעמד חיוב החשבון והוא לא צריך לבקש אותה.

יורם אביזוב: הגענו למצב שיש לנו כרטיס פלסטיק שהוא כרטיס חבר הסתדרות המורים שאפשר לטעון אותו בכסף גם כן בהנחה ועם הכסף הזה הוא יכול לקנות ברשתות.

יורם אביזוב: החלום שלנו הוא להגיע למצב שאחרי שהצוות המקצועי נאבק על השכר ועל הנטו, אנחנו באותו נטו נאפשר למורה לקנות יותר ואז זה מקסום הנטו.

יורם אביזוב: אנחנו מגיעים למורים בעזרת האינטרנט.

יורם אביזוב: שמונים אחוזים מהמורים, 79 אחוזים, רכשו הכול דרך האתר שלנו באינטרנט.

יורם אביזוב: יש לנו מוקד הזמנות עבור הגמלאים.

יורם אביזוב: יש לנו אפליקציה, ואנחנו הראשונים שהמורים יכולים לעשות הכול באייפונים ובסמרטפונים.

יורם אביזוב: בקטע הזה אנחנו מובילים טכנולוגית עם הישגים מדהימים.

יורם אביזוב: כמובן הכול מבוקר על ידי רואה חשבון, שקוף לגמרי עם אישורים כי החלק של אשמורת היא חברה שחייבת בביקורת נפרדת.

יורם אביזוב: המינהל הכלכלי מבצע את פעולות התרבות המסובסדות.

יורם אביזוב: החוברת נקראת מורה דרך.

עינת וילף: תודה.

עינת וילף: אופק חדש.

יוסי וסרמן: זה עיקר העיקרים.

יוסי וסרמן: זיאד מג'אדלה מנהל מחלקה אצלנו.

יוסי וסרמן: אני מבקש לתת לו שתי דקות.

גאלב מג'אדלה: יושב ראש המחלקה לתכנון ותיאום.

גאלב מג'אדלה: אני יחסית חדש בתפקיד ונמצא בו רק חמישה חודשים.

גאלב מג'אדלה: הייתי מנהל בית ספר בבקעה אל גרביה ויצאתי לחופשה ללא תשלום.

גאלב מג'אדלה: רציתי לדבר על מספר החברים הערבים בהסתדרות המורים.

גאלב מג'אדלה: מספר החברים כולל כמעט 21 אלף חברים והם מורים פעילים ומורים גמלאים.

גאלב מג'אדלה: בגדול, זאת גאווה של הסתדרות המורים ושל מוסדות החינוך במדינה שהיום בהסתדרות המורים הגענו למצב חברים מורים ערבים.

גאלב מג'אדלה: במדינת ישראל מדברים על שילוב של החברים הערבים אבל בהסתדרות המורים מזה כבר כמה שנים טובות אנחנו הרבה מעבר לכך ואנחנו מרגישים שותפים אמיתיים לכל העשייה שנעשית בהסתדרות המורים ובתהליך קבלת ההחלטות.

גאלב מג'אדלה: אני רוצה להדגיש רק שתי נקודות מאוד מאוד חשובות.

גאלב מג'אדלה: החברים הערבים הצטרפו להסתדרות המורים בשנת 1953 ורק מאז שכרם של המורים הערבים שווה לשכרם של המורים היהודים במדינה.

גאלב מג'אדלה: לפני כן מורה ערבי קיבל שכר מסוים ומורה יהודי קיבל שכר אחר.

גאלב מג'אדלה: גם על כך גאוותנו.

גאלב מג'אדלה: האיגוד המקצועי היחידי במדינה שמוציא ביטאון בשפה הערבית לחברים הערבים שלו, זאת הסתדרות המורים.

גאלב מג'אדלה: הביטאון שנקרא "הד החינוך", יש לנו ביטאון בערבית שהוא באותו שם אבל מבחינת התוכן אלה דברים אחרים לגמרי.

גאלב מג'אדלה: זה לא תרגום מעברית.

מוחמד ברכה: אני מכיר.

מוחמד ברכה: הייתי מורה.

עינת וילף: תודה רבה.

עינת וילף: מורים שמועסקים, אותם מורי קבלן, האם הם יכולים להיות חברים בהסתדרות המורים?

יוסי וסרמן: אנחנו מנהלים משא ומתן.

יוסי וסרמן: יושבת ראש האגף לארגון שלנו מנהלת משא ומתן עם קרן קרב, עם המורים בקרן קרב ועם אחרים.

יוסי וסרמן: כל מורה שעונה על הקריטריונים שלנו – דהיינו, תעודת הוראה – והוא מורה, אנחנו נשמח מאוד שהוא יפסיק להיות מורה קבלן ויהיה חבר אצלנו.

עינת וילף: אבל מה עם היכולת שלו להיות חבר בהסתדרות המורים, מורים בהילה, מורים של קרן קרב?

יוסי וסרמן: גם עם הילה יש משא ומתן.

עינת וילף: היכולת שלהם להצטרף אליכם, האם היא אישית שלהם או שאתם צריכים להגיע להסכם קודם עם הילה או עם קר שיאפשרו להם להתאגד?

יוסי וסרמן: אנחנו מנהלים - ואני חייב לומר לך שאנחנו עושים את זה בשילוב ידיים עם ההסתדרות הכללית – משא ומתן עם ההנהלות האלה על מנת שהם יכירו במורים שלהם כמורים שזכאים להצטרף לארגון עובדים מסודר ועל ידי כך גם יישמרו הזכויות של האנשים האלה.

יוסי וסרמן: אנחנו רוצים לשמור על הזכויות שלהם.

עינת וילף: אני בכל זאת אשאל שאלה כי טכנית אני לא מבינה.

עינת וילף: האם כדי להתאגד צריך לקבל את אישור הגוף המעסיק או שפשוט מורה יכול לצורך העניין להיכנס לאתר, לתת מספר כרטיס אשראי ולהצטרף להסתדרות המורים?

יוסי וסרמן: כל החברים ללא יוצא מן הכלל מצטרפים באופן אינדיבידואלי .

יוסי וסרמן: הוא מסיים את המכללה, יש לו תעודת הוראה, יש לו תואר אקדמי, הוא ממלא טופס חברות ומצטרף.

עינת וילף: האם היום בקרב מורי הילה, קרב ואחרים יש חברים בהסתדרות המורים?

קריאה: לא.

יוסי וסרמן: יש מורים שעובדים במשרד החינוך בחצי משרה, עובד בקרן קרב.

עינת וילף: לא, מי שעובדים רק שם.

עינת וילף: האם הם יכולים להצטרף להסתדרות המורים?

יוסי וסרמן: כרגע, לא.

יוסי וסרמן: השכר שלהם לא ברור כמו השכר שלנו.

יוסי וסרמן: הנושא הזה יקבל עכשיו תאוצה רצינית כי אנחנו יחד עם יושב ראש האגף לאיגוד מקצועי של ההסתדרות בוועדה משותפת שמנהלת משא ומתן עם מורי קבלן על מנת לצרף אותם.

עינת וילף: אבל את המשא ומתן הזה אתם מנהלים בגלל שאתם מראים רצון טוב או בגלל שאתם חייבים?

עינת וילף: כלומר, האם יש לכם מניעה חוקית או טכנית לאגד את המורים האלה ולצאת למענם במאבק?

יוסי וסרמן: היות ויש לנו רגישות חברתית, אנחנו יודעים שהמורים שהם מורי קבלן מאוד מאוד מקופחים ואנחנו עושים מאמץ משותף על מנת לצרף אותם אלינו כך שיהיו חברים מלאים בהסתדרות המורים.

יוסי וסרמן: אני משוכנע שאחוז גדול מהם – אני לא מתיימר לחשוב שכולם ייכנס – נצליח לצרף.

עינת וילף: אבל תיאורטית כדי לצרף אותם, אתה לא צריך לנהל משא ומתן עם קרב.

יוסי וסרמן: קודם כל אנחנו פונים לנציגות של המורים כדי שהמורים ירצו ויסכימו לכך.

יוסי וסרמן: ברגע שהם הסכימו, אני מאמין שנתגבר גם על המעסיקים שלהם.

יוסי וסרמן: בראש ובראשונה, הסכמת המורים ורצונם.

גד דיעי: כל מורי החינוך למבוגרים, אולפנים וכולי, חברי הסתדרות המורים.

יוסי וסרמן: צירפנו אותם.

יוסי וסרמן: את כולם.

עינת וילף: אופק חדש.

יוסי וסרמן: אופק חדש.

יוסי וסרמן: בספטמבר 2007 חתמנו על מתווה ראשוני.

יוסי וסרמן: ב-25 בדצמבר 2008 חתמנו על הסכם סופי.

יוסי וסרמן: ניהלנו משא ומתן יום יומי עם משרדי החינוך והאוצר.

יוסי וסרמן: אופק חדש היא רפורמה מקיפה ביותר.

יוסי וסרמן: היא משנה את שכרו של המורה ומשנה את מבנה שבוע העבודה.

יוסי וסרמן: לא יימצא מורה אחד שהמתן שהוא נותן, הוא לא נופל בעשרה אחוזים על תוספת השכר שהוא מקבל.

יוסי וסרמן: דהיינו, תוספת השכר עולה בעשרה אחוזים בכל סיטואציה על המתן שהמורה נותן.

עינת וילף: תסביר את הרפורמה.

עינת וילף: איך היא בנויה.

יוסי וסרמן: שני הפרמטרים הם שינוי מבנה שבוע העבודה ושינוי מבנה השכר.

יוסי וסרמן: הרפורמה בנויה על שעות פרונטאליות, 25 למורות אימהות ו-26 שעות לשאר המורים, בחינוך היסודי.

עינת וילף: מורים אבות, גם הם נכללים?

יוסי וסרמן: גם הם נכללים.

יוסי וסרמן: יושב ראש האגף לאיגוד מקצועי ישיב על השאלה הזאת כי היא פרופר מקצועית.

יוסי וסרמן: אני אף פעם לא התיימרתי לדעת הכול.

יוסי וסרמן: אם כן, 26 שעות בשבוע פרונטאליות ו-25 שעות פרונטאליות למורות אימהות.

יוסי וסרמן: זה בחינוך היסודי.

יוסי וסרמן: חמש שעות פרטניות שהם שיעורים לקבוצות בין תלמיד אחד עד חמישה וחמש שעות שהייה.

יוסי וסרמן: בחטיבות הביניים זה תשע שעות שהייה.

יוסי וסרמן: אגב, שעות השהייה מתחלקות בין שעות למנהל ושעות למורים.

עינת וילף: שעות למנהל, כלומר, אלה שעות לשיקול דעת המנהל.

יוסי וסרמן: לשיקול דעת המנהל.

יוסי וסרמן: בחטיבות ארבע שעות, בחינוך היסודי שעתיים.

יוסי וסרמן: כל יתר השעות מיועדות אך ורק למורה על פי שיקול דעתו, על פי החלטתו ועל פי רצונו.

עינת וילף: גם השעות הפרטניות.

יוסי וסרמן: בשעות השהייה, רק המורה מחליט ולא המפקח ולא המנהל.

יוסי וסרמן: אני מדבר על שעות שהייה שהן שעת שנועדו – ואנחנו מודעים לכך - ובמסגרת התיקונים, כי אנחנו בקרוב נפתח את ההסכם, נדרוש הגדלה משמעותית של שעות השהייה בחינוך היסודי היות ואין מספיק שעות שהייה.

יוסי וסרמן: הרעיון הוא שהמורים יעשו את רוב העבודה או כמה שאפשר יותר בבית הספר.

יוסי וסרמן: אין דבר כזה שמורה לא יעבוד בבית.

יוסי וסרמן: אופי העבודה של העוסק בהוראה הוא גם עבודה בבית כי לא יכול להיות שהוא לא יענה להורה או לילד בשעות אחר הצהרים והערב.

יוסי וסרמן: אנחנו נרצה שזה יבוא לידי ביטוי גם בשכרו במסגרת פתיחת ההסכם, במסגרת השיפוצים והתיקונים באופק חדש.

יוסי וסרמן: נדרוש זאת.

עינת וילף: מתי נפתח ההסכם?

יוסי וסרמן: המועד האחרון הוא 1 בספטמבר 2013 אבל אנחנו דורשים בימים האלה ממש להתחיל ולנהל משא ומתן כי הנושאים הם רבים מאוד.

יוסי וסרמן: מדובר בהסכם שכר, בהסכם עבודה ובאופק חדש.

יוסי וסרמן: יש הרבה מאוד עבודה.

עינת וילף: כל בתי הספר נכנסו כבר לאופק חדש?

יוסי וסרמן: כל החינוך היסודי ללא יוצא מן הכלל.

יוסי וסרמן: רוב בתי הספר בחטיבות הביניים.

יוסי וסרמן: ב-1 ספטמבר 172 חטיבות ועוד 160.

יוסי וסרמן: כלומר, 340 חטיבות ביניים.

יוסי וסרמן: רוב גני הילדים.

יוסי וסרמן: עוד לא סיימנו את המשא ומתן באשר לגנים שיש בהם יום חינוך ארוך.

עינת וילף: אבל בבתי הספר היסודיים זה נגמר.

עינת וילף: כלומר, כולם שם.

יוסי וסרמן: כולם בפנים.

מוחמד ברכה: מתי פותחים את ההסכם מחדש?

יוסי וסרמן: 1 בספטמבר 2013.

מוחמד ברכה: אתם קשובים לכל הביקורת על התוכנית מהמורים, לכל ההערות שלהם והתלונות שלהם?

מוחמד ברכה: אתם תיקחו בחשבון את זה כאשר תפתחו את ההסכם מחדש?

יוסי וסרמן: אנחנו מאוד קשובים.

מוחמד ברכה: לארגון הגננות יש הערות וביקורת.

מוחמד ברכה: אני גם מסייר בשטח ורואה ושומע את המורים.

מוחמד ברכה: אני בעד הרפורמה אבל אני לא בעד זה שמורים פוגשים אותי ואומרים שהם עבדים.

מוחמד ברכה: אתם קשובים לביקורת כזאת?

יוסי וסרמן: ברשות היושבת ראש, אני אסטה ואומר לך.

יוסי וסרמן: המורים בחינוך היסודי עבדו שלושים שעות - אני מדבר על משרות מלאות כמובן – פלוס שעתיים שהייה.

יוסי וסרמן: דהיינו, 32 שעות.

יוסי וסרמן: הם עובדים 36 שעות שזאת תוספת של ארבע שעות.

יוסי וסרמן: זה מה שהיה לחינוך היסודי.

יוסי וסרמן: העומסים והמטלות, אין קשר לאופק חדש.

יוסי וסרמן: אלה מטלות שמשרד החינוך מטיל.

עינת וילף: מדברים הרבה על טפסים אין סופיים.

קריאה: זה לא קשור לאופק.

יוסי וסרמן: אין קשר לאופק.

יוסי וסרמן: שום דבר.

יוסי וסרמן: יש תקשוב שהשר השיג חצי מיליארד שקלים על מנת לבצע אותו ומכניסים את מערכת החינוך לתוך התקשוב.

יוסי וסרמן: יש מבחנים בינלאומיים, יש מדיניות ומטלות של המנהל הכללי של משרד החינוך.

יוסי וסרמן: אנחנו בוועדה משותפת בכל מחוז עכשיו לצמצום העומסים.

יוסי וסרמן: אנחנו מאוד מודעים לטענות של המורים.

יוסי וסרמן: אני גם רוצה שתבין שהפער בין מה שהיה לבין מה שקיים, זה ארבע שעות.

יוסי וסרמן: לגבי העומסים, אין קשר לאופק חדש.

יוסי וסרמן: אילולא אופק חדש, היו הרבה יותר עומסים.

עינת וילף: אני מבקשת בלי הערות.

עינת וילף: אגב, יש אנשים שנתנו לי פתק ובו מצוין רק שמם בלי תפקיד.

עינת וילף: מי שנתן את שמו בלי תפקיד, לא יקבל זכות דיבור.

יוסי וסרמן: אני רוצה לומר לגברתי ולכל החברים היושבים כאן.

יוסי וסרמן: יש ריבוי מאוד משמעותי של המורים, אנשים צעירים שרוצים להיות מורים ומצטרפים למכללות להכשרת עובדי הוראה.

יוסי וסרמן: זאת מבחינתי הייתה אחת מהמטרות החשובות ביותר של אופק חדש לכן הלכנו לרפורמה.

יוסי וסרמן: במסגרת הרפורמה הזאת יש תשע דרגות שכר.

יוסי וסרמן: בדרגות הראשונות עד 6.

יוסי וסרמן: המורה, לאחר שלוש שנים של הכשרה ו-180 שעות, מקבל תוספת שכר של 7.5 אחוזים.

יוסי וסרמן: אני רוצה לומר לגברתי שבמסגרת גמול ההשתלמות בעולם הישן, שלוש שנים, אפשר היה להגיע ל-3.6 אחוזים בשלוש שנים.

יוסי וסרמן: הייתי מנהל, מפקח ומורה, כך שמשהו אני גם יודע.

יוסי וסרמן: בדרגות הגבוהות התוספת היא 8.5 אחוזים.

יוסי וסרמן: המורה, כאמור, לומד 180 שעות בשלוש שנים על מנת לקבל תוספת לדרגתו.

יוסי וסרמן: כל הדרגות, מאחת עד שש, הן אוטומטיות, ללא תלות מנהל או מפקח.

יוסי וסרמן: בדרגות הגבוהות, שבע-תשע, יש הערכה בוועדה משותפת בה אנחנו חברים יחד עם משרד החינוך.

יוסי וסרמן: כפי שאמרתי לחבר הכנסת המכובד, אנחנו שומעים ומודעים לקשיים של המורים.

יוסי וסרמן: לא לשכוח שמדובר כאן בשינוי וכל שינוי הוא בעייתי.

יוסי וסרמן: כפי שאמרתי, יחד עם משרד החינוך אנחנו בוועדות מחוזיות – בכל מחוז – לבדיקת העומסים על מנת שלמטה בירושלים תהיה שליטה על מה שקורה במחוזות, כך שלא כל מנהל מחוז, כל מפמ"ר וכל מפקח יעשה כפי שהוא חושב במסגרת הפעילות הבית-ספרית.

יוסי וסרמן: אנחנו מקווים שנוכל להתגבר גם על העומסים.

יוסי וסרמן: ברור שלהטמיע רפורמה בסדר גודל שכזה, זה הליך אבל בסופו של הליך אני בטוח שהמורים ייהנו מכך ונוכל בפתיחת ההסכם לשפר דברים בגדול.

יוסי וסרמן: יש לנו תוכנית רבת היקף לגבי המשא ומתן שאנחנו נתחיל בו.

יוסי וסרמן: אנחנו גם נפנה למורים ונבקש שיפנו אלינו את חוות הדעת שלהם, את ההמלצות שלהם ואת ההצעות שלהם על מנת שנוכל להיות מוכנים כמו שצריך לקראת פתיחת ההסכם.

עינת וילף: תוכל להעלות את הדגשים העיקריים לשינוי הנדרש מבחינתך?

יוסי וסרמן: קודם כל, מי שמיישם את הרפורמה, זה משרד החינוך.

יוסי וסרמן: נתחיל בזה.

יוסי וסרמן: ההסכם הוא הסכם טוב עם צורך בשיפוצים ובשינויים שאנחנו מודעים להם תוך כדי תנועה.

יוסי וסרמן: תוך כדי ביצוע של חמש שנים, אנחנו יודעים שצריכים לשנות אי אילו דברים ואכן נשנה אותם.

יוסי וסרמן: ההפעלה היא של משרד החינוך.

יוסי וסרמן: משרד החינוך, עקב ריבוי המטלות, מקשה על המורים ואז יוצא כאילו זאת פונקציה של אופק חדש.

יוסי וסרמן: אני חוזר ואומר שאילולא אופק חדש, המטלות האלה היו מקשות על המורים בכל סיטואציה שהיא וללא קשר לאופק חדש.

יוסי וסרמן: שר החינוך והמנכ"לית מינו את מיכל כהן לעמוד בראש ועדה מולי כאשר הכיוון הוא ועדות פנימיות של כל מחוז על מנת לבחון את העומסים בכל בית ספר ובגני הילדים.

יוסי וסרמן: החברות שלי, נציגות הגננות, יאמרו גם הן שמול מנהלת האגף לחינוך הקדם יסודי אנחנו נמצאים במשא ומתן לצמצום העומסים ולצמצום הטפסים שלא תמיד יש צורך בהם.

יוסי וסרמן: שוב, לגבי בתי הספר שהם ותיקים באופק חדש – הגננות נכנסו לפני שנה – אין צורך בכל הטפסים האלה ובכל הניירת הזאת.

יוסי וסרמן: עברנו מעט ונייר למחשב ומישהו חושב שצריכים להעמיס ללא סוף מיילים, ותענה לי עד שעה 7 בערב וכולי, כל מיני דברים שאנחנו חייבים ועושים יחד עם משרד החינוך על מנת לתקן, לשפר ולשנות.

עינת וילף: תודה רבה.

עינת וילף: לפני שאני פותחת את הדיון, תרצה לומר כמה מלים?

מוחמד ברכה: כן.

מוחמד ברכה: אמרתי בהתחלה שאני מברך על כל רפורמה שמטרתה לקדם את החינוך, שתהיה למענו של התלמיד אבל גם שתחזק את מעמדו של המורה משום שבסוף המורה הוא הציר המרכזי בכל העשייה החינוכית.

מוחמד ברכה: אתה יכול לבנות בית ספר הכי יפה בעולם, אבל אם אין מורה טוב שיש לו גאווה עצמית, שיש לו חשק לעבוד, אין טעם בכל השאר.

מוחמד ברכה: כפי שאמרתי, אני מברך על הרפורמה, אבל יש הרבה ביקורת.

מוחמד ברכה: אני פוגש מורים.

מוחמד ברכה: כמעט כל שבוע אני מסייר בבית ספר במסגרת היותי מורה לשעבר וגם כחבר ועדת החינוך כדי לראות את הדברים בשטח ולראות מה באמת קורה.

מוחמד ברכה: יש הבדל בין לבנות מפה על הנייר וכאשר אתה בא ליישם אותה בשטח, יש שם הרבה קשיים והסתדרות המורים צריכה לייצג את המורים ואת האינטרס שלהם מול משרד החינוך.

עינת וילף: אין מחיאות כפיים בוועדה.

מוחמד ברכה: אני אומר דברים אמיתיים.

מוחמד ברכה: אני פגשתי מורות ותיקות עם ותק של 25 שנים ומעלה והן בוכות, במיוחד כאשר אופק חדש ותקשוב ביחד אומרים להן שהן צריכות לעשות השתלמות כזאת, לעשות עם המחשב ככה, תוך שבוע שיעור מתוקשב וממוחשב.

מוחמד ברכה: למה להעמיס על המורים כל כך הרבה?

מוחמד ברכה: נכון, גם אני רוצה שבית הספר יהיה ביתו ומשפחתו של המורה, אבל עם כל הכבוד, יש לו משפחה, יש לו אישה, יש לה בעל, יש לו ילדים.

מוחמד ברכה: אי אפשר שהחיים החברתיים והמשפחתיים שלו יימחקו.

מוחמד ברכה: אנחנו רוצים לקדם את החינוך אבל לשלם במחיר של החיים החברתיים והמשפחתיים של המורה?

מוחמד ברכה: אני מקווה שמר וסרמן והסתדרות המורים, שאני מאוד מעריך אותם, ייקחו את הדברים האלה בחשבון.

יוסי וסרמן: תשובה במשפט אחד.

יוסי וסרמן: אני מחזיק כאן את דוח רמ"ה, הרשות למדידה, של פרופסור בלר.

יוסי וסרמן: בדיקה על מה אומרים המורים על אופק חדש לאחר שלוש שנים.

יוסי וסרמן: זאת אומרת, כשזה היה עוד קשה מאוד ועוד לא הוטמע.

יוסי וסרמן: 79 אחוזים מהמורים מרוצים ולא היו רוצים לחזור לעולם הישן.

יוסי וסרמן: 89 אחוזים מהמנהלים מרוצים אבל אני מדבר על המורים ואלה 79 אחוזים.

יוסי וסרמן: אני מודע לדברים שאתה אמרת ואני לוקח על עצמנו לתקן אתם.

מוחמד ברכה: אני מקווה.

יוסי וסרמן: למרות שכדאי שתפנה גם למשרד החינוך את הדברים שאמרת.

מוחמד ברכה: את הדברים האלה אמרתי למשרד החינוך.

מוחמד ברכה: שלחתי את כל הדברים האלה למשרד החינוך.

עינת וילף: עכשיו אני הולכת לנהל את הדיון באופן קצת קשה, כולל עם סטופר.

עינת וילף: יש הרבה מאוד אנשים שביקשו את רשות הדיבור.

עינת וילף: אני מתחילה עם הגננות.

עינת וילף: הרבה גננות ביקשו לדבר.

עינת וילף: אנחנו נקדיש לזה רבע שעה.

עינת וילף: כל גננת שביקשה לדבר, תשעים שניות.

עינת וילף: כל מי שביקשה זכות דיבור, שתוודא שהיא יושבת ליד השולחן עם מיקרופון.

עינת וילף: אם מישהי יושבת מאחור, שתמצא דרך לשבת כאן.

דפנה אבן: בוקר טוב.

דפנה אבן: אתה דיברת על מקצועיות של עובדי הוראה ואני רוצה להתייחס לעובדות ההוראה ששייכות למגזר הגנים.

דפנה אבן: בעבר בחרה כל גננת את נושא ההשתלמות בהתאם לצורך שלה ושל הילדים בגן שלה.

דפנה אבן: כיום, במסגרת אופק חדש, ניטלה ממנה הזכות הזאת ואתם קבעתם מכסה של שישים שעות בשנה.

דפנה אבן: אף אחת לא יכולה לצבור מעבר לכך.

דפנה אבן: אם היא לומדת יותר, השעות האלה לא נחשבות לה וגם אם היא מימנה אותן מכיסה הפרטי.

דפנה אבן: עוד יותר גרוע מכך.

דפנה אבן: מתוך שישים השעות שהיא לומדת, שלושים שעות נלקחות בשביל מפגשי פיקוח.

דפנה אבן: זאת אומרת, מתוך שישים השעות נותרו לה רק שלושים שעות ללימודים ופיתוח מקצועי.

דפנה אבן: פגעתם באוטונומיה של הבחירה, פגעתם גם בקצב.

דפנה אבן: אם בעבר יכולנו ללמוד גם 400 שעות בשנה אם רצינו בכך, היום זה בלתי אפשרי לצבור את זה.

דפנה אבן: אי אפשר לבחור את הנושאים כי המפקחת מנחה אותנו מה לבחור.

דפנה אבן: המקום לא ניתן לבחירה ואי אפשר לצבור.

דפנה אבן: זה דבר שמהווה פגיעה חמורה ביותר באוטונומיה של הגננת ואני רוצה לדעת למה.

עינת וילף: אשר סלע מארגון הגננות המחנכות.

סלע: תודה.

סלע: אני כאן בשמו של ארגון הגננות.

יוסי וסרמן: סליחה, מה תפקידו של הדובר?

סלע: אני עורך דין.

סלע: זה לא מוסתר.

יוסי וסרמן: זה גם מקצוע מכובד.

עינת וילף: זה נמסר לי.

סלע: אני פועל בשמו של ארגון הגננות.

קריאה: אתה מייצג אותן?

סלע: כן.

קריאה: אתה חבר הארגון?

סלע: אני לא חבר הארגון.

קריאה: אתה יודע שעל פי החוק אתה צריך להודיע על כך מראש.

סלע: לא, לא ידעתי.

סלע: רשמתי את פרטיי.

עינת וילף: אני מצטערת.

עינת וילף: ייצוג רשמי לא ניתן בוועדה.

עינת וילף: שרון רוגוזינסקי מארגון הגננות המחנכות.

שרון רוגוזינסקי: בוקר טוב.

שרון רוגוזינסקי: אני רוצה בתחילה להעיר הערה קטנה כי אמרת שאנחנו מיעוט אבל אנחנו ממש לא מיעוט.

יוסי וסרמן: מי זה מיעוט?

שרון רוגוזינסקי: אמרת שהגננות הן מיעוט באופק החדש.

יוסי וסרמן: לא.

יוסי וסרמן: אמרתי שהן נכנסו אחרונות.

שרון רוגוזינסקי: אני רוצה לשאול לגבי השכר של גננת הסבב.

שרון רוגוזינסקי: גננת הסבב היא גננת שממלאת את מקומה של מנהלת הגן בימים החופשיים.

שרון רוגוזינסקי: גננת סבב מועסקת במאה אחוזי משרה, בדיוק כמוני וכמו כל גננת אם אחרת מלבד גמול ניהול שהיא מקבלת.

שרון רוגוזינסקי: זאת אומרת, היא מועסקת 30.4 שעות שבועיות.

שרון רוגוזינסקי: היא משתכרת אך ורק תשדעים אחוזים מהשכר המלא ללא קשר לוותק ולהשכלתה.

יוסי וסרמן: היא משלימה.

שרון רוגוזינסקי: מעבר לפגיעה העכשווית בשכר, יש לכך כמובן השלכות קשות על גובה הגמלה שתשולם לה לעת זקנה.

שרון רוגוזינסקי: השאלה שלי היא מדוע פגעת בגננות הסבב שעובדות את מלוא השעות ומקבלות כאילו עבדו פחות מתשעים אחוזי משרה.

עינת וילף: לי אור, ארגון גננות מחנכות.

לי אור: מר וסרמן, אני רוצה להתייחס למבנה שבוע העבודה.

לי אור: משרה מלאה לגננת בעולם הישן עמדה בין 24 שעות ל-27 שעות שבועיות בהתאם לסטטוס.

לי אור: היו לנו עוד שלוש שעות שהייה שבועיות שהיינו מקבלות והן היווה 156 שעות שנתיות שמוכרות לפנסיה.

לי אור: השעות הללו ניטלו מאתנו וכיום על 6,4 שעות שבועיות שמהוות 25 אחוזים, אנחנו מקבלות 16 אחוזים בלבד.

לי אור: זאת ירידה בערך השעה.

לי אור: מבנה שבוע העבודה למורים ברפורמה עומד על 36 שעות שהייה, כמו שאמרת, 26 שעות שבועיות פרונטאליות, חמש שעות פרטניות וחמש שעות שהייה שמיועדת בעיקר להסטת העבודה מהבית לבית הספר.

לי אור: גם אנחנו עובדות מאוד מאוד קשה, אנחנו נאלצות לבצע את הפעילויות גם מחוץ לשעות העבודה על חשבון הזמן הפרטי שלנו – אם אלה מסיבות בשעות אחר הצהרים וישיבות צוות – ואני שואלת למה לא דאגת להוסיף את אותן שעות גם בהסכם אופק חדש.

לי אור: למה ההרעה הזאת בתנאים?

לי אור: אתה יודע שאנחנו מוסיפות הרבה מעבר לשעות העבודה הפרונטאליות.

עינת וילף: מירי טלמור מארגון גננות מחנכות.

מירי טלמור: לאורך שנים מחושבת שעת עבודתו של מורה לפי 45 דקות, בעוד שעת עבודתה של הגננת מחושבת לפי שישים דקות.

מירי טלמור: לגננת, בניגוד למורה, אין הפסקה והפוגה מרגע כניסתה לגן ועד לתום יום הלימודים.

מירי טלמור: האחריות לשלומם וביטחונם הפיזי, החברתי והנפשי של ילדי הגן מוטלת עליה לאורך יום העבודה.

מירי טלמור: השוואת שעת העבודה לא עמדה על הפרק במהלך גיבוש הסכם קיבוצי ואני שואלת מדוע יש שוני בחישוב.

יוסי וסרמן: הכלכלן שלנו ישמח להסביר שאין שוני בחישוב.

עינת וילף: עפרה כהן, סגן יושב ראש ארגון גננות מחנכות.

עפרה כהן: שלום.

עפרה כהן: אני רוצה להתייחס באופן כללי יותר.

עפרה כהן: בהצגה של אופק חדש, אם לא שמת לב, הוא נתן רק את שבוע העבודה של המורים, את התנאים למורים ונראה לי שזה לא בכדי.

עפרה כהן: הגננות בתוך ההסכם הזה קופחו בצורה מאוד רצינית.

עפרה כהן: קופחנו גם בתנאי העבודה וגם בתנאי השכר שלנו.

עפרה כהן: אני שואלת למה זה קרה.

עפרה כהן: אני יודעת את התשובה אבל בכל זאת אני שואלת אותה.

עפרה כהן: אני רוצה לומר בקצרה את הדברים בהם קופחנו.

עפרה כהן: קודם כל, מקדם ההמרה שהוא בעצם התוספת האחוזית לשכר.

עפרה כהן: אצל גננת הוא הנמוך ביותר, הוא 16 אחוזים בלבד ללא הבדל סטטוס.

קריאה: המנהלים.

עפרה כהן: המנהלים הסתדרו לאחרונה.

עפרה כהן: ללא הבדלי סטטוס, זאת אומרת, זה לא משנה אם אני גננת אם וכולי.

עפרה כהן: לעומת זאת אצל מורים, מקדם ההמרה נע בין 17 אחוזים למורה רגיל עד ל-27 אחוזים ביסודי ו-37 אחוזים למורים בחטיבות הביניים.

עפרה כהן: אם לוקחים בחשבון את ההורדה של שעות השהייה, שאנחנו עושות אתן מעבר לשעות העבודה, המצב מאוד חמור.

עפרה כהן: אני רוצה להתייחס לנושא החינוכי שבדבר.

עפרה כהן: נדמה לי שבתוך המתווה הזה, ההסכם הקיבוצי, לא לקחו בחשבון את הצרכים של הילד.

עפרה כהן: אני כבר לא מדברת על הגננת אלא אני מדברת על מילוי הצרכים הבסיסיים של ילד.

עפרה כהן: בתוך המתווה של רפורמה לא נלקח בחשבון.

עפרה כהן: אני מצפה מאיגוד מקצועי שייצג גם את הפן החינוכי, האידיאולוגי, ולא יותיר אותנו בשטח להתמודד עם דברים כאלה.

עפרה כהן: תודה.

עינת וילף: תודה.

עינת וילף: הילה אייכלר, גננת מחיפה.

ישראל אייכלר: שלום.

ישראל אייכלר: אני רוצה להתייחס לשתי נקודות.

ישראל אייכלר: נקודה אחת היא לגבי ההשתלמויות.

ישראל אייכלר: גם אנחנו שאלנו את השאלה בהסתדרות המורים, מדוע לא ניתן יהיה לבחור את ההשתלמויות באופק חדש והסבירו לנו במפורש שכיוון שהייתה היערכות יחסית מהירה השנה לקראת ההשתלמויות, המגוון היה מצומצם וכי החל משנה הבאה אנחנו כן נוכל לבחור את ההשתלמות והיא גם תהיה השתלמות לאורך שנים על מנת להתמקצע.

ישראל אייכלר: אם בעבר ההשתלמויות שלנו היו בכל מיני תחומים שלא תמיד תרמו לנו לעבודה – אמנם החופש היה גדול אבל אלה היו תחומים פתוחים – עכשיו נוכל להתמקצע בדומה לבתי הספר, שם יש רכזת מקצוע שמתמחה בנושאים מסוימים.

ישראל אייכלר: מבחינת שעות העבודה, אכן שעת עבודה שלנו מחושבת לפי שישים דקות אבל אנחנו, בניגוד למורים, מקבלים גמול ניהול עבור הדברים האלה.

קריאה: על האחריות לשלומו של הילד, כמו מנהל.

עינת וילף: תודה.

עינת וילף: דליה רוט מבקשת לענות בשם הסתדרות המורים.

יוסי וסרמן: זו הסיבה שאני לא התייחסתי לגננות.

עינת וילף: יש לך שש דקות להתייחס לנושא.

דליה רוט: מספר הגננות בארץ הוא 14 אלף גננות.

דליה רוט: יש 8,900 גנים.

דליה רוט: אכן אנחנו נכנסנו לאופק חדש אחרונות.

דליה רוט: הניסיון של בתי הספר הוא לא בדיוק הניסיון של הגננות ולכן אנחנו נמצאים בתקופה כאשר תוך כדי פעילות ותוך כדי כניסת אופק חדש אנחנו מסיקים מסקנות.

דליה רוט: אני רוצה להתייחס לכמה דברים שהעלו כאן

דליה רוט: חברותיי הגננות ואולי לתקן את הרושם כי זה נראה כביכול צודק ונכון אבל לא כך.

דליה רוט: קודם כל, לגבי הפיתוח המקצועי.

דליה רוט: אנחנו באופק חדש במשך שלוש שנים משתלמות שישים שעות כל שנה.

דליה רוט: זאת אומרת, 180 שעות במשך שלוש שנים, דבר שמקפיץ אותנו בדרגה ונותן לנו תוספת של 7.5 אחוזים.

דליה רוט: רק לסבר את האוזן.

דליה רוט: המצב לפני אופק חדש היה שגננות למדו 112 שעות - 56 עם ציון, 56 בלי ציון או 112 הכול עם ציון - וזכו ל-1.2 אחוז.

דליה רוט: כאן על 180 שעות הן מקבלות 7.5 אחוזים.

דליה רוט: קרוב לשבעה גמולים היו נזקקות הגננות קודם ללמוד כדי להגיע להישג הזה.

דליה רוט: אני חושבת שזה הישג אדיר - המעבר מדרגה לדרגה, מבחינת הדימוי העצמי של הגננת, מבחינת הפיתוח המקצועי שלה.

דליה רוט: יוסי וגם שלמה דיברו על המחשב לכל גננת.

דליה רוט: אנחנו מתחילים להריץ את זה ויש לכך הדים נהדרים בארץ.

דליה רוט: אני חושבת שצריך לראות את ההישגים ולא לפסול כל דבר.

עינת וילף: אגב, כמה מההכשרות מועברות על ידי הגננות עצמן?

דליה רוט: על ידי עמיתות?

עינת וילף: כן.

דליה רוט: יש מדריכות.

דליה רוט: השנה נכנסו 160 מדריכות לעבודה כמדריכות.

עינת וילף: אני מתכוונת כמה מההכשרות שהגננות עוברות מועברות על ידי גננות ותיקות.

דליה רוט: אלה הגננות, אלה העמיתות, המדריכות.

עינת וילף: אז הן מקבלות שכר על העברת ההכשרה?

דליה רוט: הן מקבלות תוספת על הקטע של ההדרכה, או לחילופין הן עושות את זה במקום יום עבודה, אבל ברור שיש לזה שכר.

דליה רוט: לגבי גננת משלימה.

דליה רוט: גננת מנהלת גן בעבר עבדה 27 שעות בפועל פלוס שלוש שעות חינוך.

דליה רוט: זה היווה שלושים שעות שהיו המאה אחוזים שלה.

דליה רוט: שלוש שעות החינוך האלה נכנסו להמרה.

דליה רוט: הן לא הלכו לאיבוד.

דליה רוט: עזרא הכלכלן שלנו יוכל אחר כך להסביר את זה טוב יותר.

דליה רוט: שלוש השעות שהן קיבלו, שעות אוויר, נכנסו להמרה.

קריאה: גם למורים הם נכנסו להמרה?

דליה רוט: את שואלת אותי על המורים?

דליה רוט: אני ממונה על הגננות.

דליה רוט: הגננת המשלימה, קרי, גננת הסבב, עבדה 27 שעות וקיבלה עבור 27 שעות.

דליה רוט: זאת אומרת, גם טרום אופק חדש הגננת המשלימה קיבלה תשעים אחוזים.

דליה רוט: משרתה נשארה כפי שהייתה.

דליה רוט: אין הטבה ואין הרעה.

דליה רוט: המשרה שלה היית תשעים אחוזים והיא נשארה תשעים אחוזים.

דליה רוט: אני מבקשת לדייק בדברים האלה.

דליה רוט: לגבי המספר הפומפוזי של השעות שציינתם.

דליה רוט: אין בכלל ירידה בערך השעה אלא נהפוך הוא.

דליה רוט: עשינו סקר, שלחנו מכתבים, פיילוט של גננות מכל רחבי הארץ וראינו שאף אחת לא מוכנה לחזור לעולם הישן.

דליה רוט: כולן מדברות על תוספת של 1,500 שקלים.

דליה רוט: יש לי סיפורים של גננות שקודם נאלצו לעבוד בעבודה נוספת כלשהי כדי להגיע לסכום נאות, אבל היום הן עובדות בסך הכול 30.4.

דליה רוט: זאת אומרת, אם קודם משרת ההוראה הייתה 27 שעות, היום הוסיפו 3.4 שעות וזה אומר שהמורים – כל הזמן עושים השוואה למורים – הוסיפו שש שעות ולכן מקדם ההמרה שלהם הוא אחר.

דליה רוט: לנו נשארה משרת האם כחלק אינטגרלי בתוך ההסכם.

דליה רוט: גננת זכאית לצאת פעם בשבועיים לחופש בהיותה אם לילדים עד גיל 14.

דליה רוט: זה נשאר כפי שהיה.

קריאה: גם מורה.

דליה רוט: לא.

דליה רוט: מורה לא.

דליה רוט: למורה מורידים חצי שעה.

דליה רוט: זה בכלל לא אותו הדבר.

דליה רוט: בנוסף על כך, שעות הגיל אצל הגננות נשארו כפי שהיה.

דליה רוט: גננת יכולה לממש את שעות הגיל שלה – אם זה בגיל חמישים, שעתיים, ואם זה בגיל 55, ארבע שעות.

דליה רוט: הדברים האלה נשארו כפי שהיו קודם לכן.

דליה רוט: לגבי שעת עבודה של גננת.

דליה רוט: כשאנחנו סיימנו את הלימודים, כל אחת יכלה לבור לה את תפקידה, אם זה להיות מורה ולעבוד 45 דקות או אם זה להיות גננת ולקבל את שישים הדקות פלוס גמול הניהול.

דליה רוט: אני חושבת שברור שיש דברים לכאן ולכאן, אבל גמול הניהול מהווה סכום לא מבוטל בערך של 1,500 עד 2,000 שקלים וזאת הגננת מקבלת על ניהול כיתה אחת.

דליה רוט: אם היא מנהלת שתי כיתות, ויש לנו כאלה, היא כמובן מקבלת תוספת.

דליה רוט: מקדם ההמרה של 16 אחוזים.

דליה רוט: המנהלים יושבים כאן.

דליה רוט: הם קיבלו מקדם המרה של 15 אחוזים.

דליה רוט: מקדם ההמרה הוא גם לפי השעות שאתה נותן למערכת.

דליה רוט: אצלנו בגנים לא יכולה להיות שעת שהייה כי אם אתה משאיר, אפילו לפרטני, שניים-שלושה ילדים, אחרי שבוע ההורים קולטים את זה ונשארים כל הילדים בגן.

דליה רוט: המטרה היא באמת לעבוד או פרטני או שהייה.

דליה רוט: ראינו שהדברים האלה לא הולכים בגן הילדים ולכן בחרנו לעבוד רק פרונטלי.

דליה רוט: בהחלט יש נקודות לתיקון.

דליה רוט: ב-2013 עומד להיפתח ההסכם ואנחנו נכניס את התיקונים המתבקשים, אבל חשוב שהאמת תיאמר ולא 156 שעות, על ה-36 שעות אנחנו עובדים, אנחנו עכשיו בבית הדין, אנחנו היינו בשתי ישיבות וצריכה להיות ישיבת סיכום.

דליה רוט: כולנו מקווים שאכן נקבל את המגיע לנו.

יוסי וסרמן: הן תקבלנה.

עינת וילף: תודה רבה על ההתייחסות.

עינת וילף: אנחנו עוברים לקבוצה הבאה של הדוברים.

עינת וילף: לגבי סיעת נח"ל.

עינת וילף: אתם ביקשתם לחלק – ונקדיש לזה, כולל המענה, עשרים דקות – את זה אחרת.

עינת וילף: גילה קליין תקבל שבע דקות וכל אחת אחרת תקבל דקה בלבד.

גילה קליין: אני יושבת ראש סיעת נח"ל בהסתדרות המורים.

גילה קליין: אני שמחה שניתנה לנו ההזדמנות להגיע לוועדת החינוך ולומר את הדברים.

גילה קליין: הבנתי שחברי וסרמן הציג את הסתדרות המורים שעובדת באופן תקין, שהבחירות היו תקינות, היית ועדת ביקורת והדימוי העצמי של המורים באמת עולה ואנחנו רואים את התוצאות.

גילה קליין: אני רוצה לומר בכמה משפטים מבחינתנו כסיעת נח"ל בארץ כאשר היא מיוצגת על ידי מורים פעילים, מנהלים, מפקחים ואנשי שטח.

גילה קליין: אנחנו רוצים לספר לכם על מנת שתדעו לפחות חלק מהעובדות שאני חושבת שוועדת החינוך צריכה לדעת אותן.

גילה קליין: העובדה הראשונה היא שקודם כל הסתדרות המורים היא אגודה עותומאנית.

גילה קליין: אגודה עותומאנית לא מבוקרת על ידי שום גוף חיצוני ולא על ידי מבקר המדינה.

גילה קליין: אני כאן מבקשת מכל חברי הוועדה שיושבים כאן, אנחנו מצפים שהסתדרות המורים תהיה מבוקרת.

גילה קליין: לא יכול להיות שאנחנו, אתם, מדינת ישראל והאוצר משקיעים כספים והכספים האלה, אנחנו לא מבקרים אותם .

גילה קליין: אנחנו לא יודעים מה נעשה עם הכסף, אנחנו לא יודעים לאן הוא הולך, מי בעלי המשרות, איך החלוקה של המשרות.

גילה קליין: אני דורשת כאן, כי אני מאמינה שבאף משרד ממשלתי אתם לא הייתם מוותרים על בקרה.

גילה קליין: הייתם רוצים שתהיה בקרה ושיהיה גוף שיבדוק את מה שנעשה.

גילה קליין: בזמנו, בתקופת הבחירות ב-2010 פניתי למבקר המדינה וביקשתי לבקר.

גילה קליין: קיבלתי מכתב שאומר שלצערו הוא לא יכול לבקר את הסתדרות המורים.

גילה קליין: המכתב כאן.

גילה קליין: כתבתי לו שזה לא יכול להיות, זה גוף עם כספים, בנק מסד, שי לחגים וכולי.

גילה קליין: תבדקו את ספר התקציב ותראו.

גילה קליין: אנחנו גם יכולים להציג אותו.

גילה קליין: בנוסף לכך אין גם מכרזים.

גילה קליין: הדברים מאוד ברורים.

גילה קליין: אנחנו כאן מכונסים, ותראו איזו הרגשה נהדרת.

יוסי וסרמן: אין מכרזים?

קריאה: מה זה אין מכרזים?

יוסי וסרמן: אני רוצה להבין כדי להשיב.

יוסי וסרמן: היא אומרת שאין מכרזים.

גילה קליין: חבריי, אני מדברת על הסעיף השני.

עינת וילף: תפרטי את אין מכרזים.

גילה קליין: זה אומר שבכל כך הרבה תחומים אין מכרזים.

גילה קליין: אם אלה חברות של תיירות, אם אלה חברות של עסקים מסוימים.

קריאה: תפרטי בבקשה.

גילה קליין: זה הפירוט.

קריאה: זה הפירוט?

קריאה: חברות תיירות?

קריאה: לפני שלושה חודשים היה מכרז.

גילה קליין: ודאי, אחרי כמה שנים.

יוסי וסרמן: לפני כמה שנים את היית חברת הנהגה.

יוסי וסרמן: על מה את מדברת?

עינת וילף: אני מבקשת לא להפריע.

עינת וילף: תמשיכי.

גילה קליין: אנחנו מכונסים כאן ובשם הדמוקרטיה, הרגשה מאוד טובה, כולנו מדברים, רוצים להציג ולומר את הדברים אבל לצערנו, חבריי, הסתדרות המורים היא מבחינתי הגוף שאמון על חינוך דור העתיד, דמוקרטיה, חופש הביטוי.

גילה קליין: אנחנו כחברי סיעת נח"ל - אין דבר כזה.

גילה קליין: זה רחוק מדמוקרטיה – ממודרים.

גילה קליין: ועדת הבחירות שהייתה היא ועדת בחירות שמורכבת מהנהלת הסתדרות המורים תחת המרות שלו, ועדת האתיקה של הבחירות הייתה מורכבת מחברים שלו, לא היה שופט בדימוס שפעל ורק בגללנו אחרי שהיה אירוע מסוים, מונתה שופטת בדימוס בהסתדרות המורים.

גילה קליין: הסתדרות המורים היא לא שקופה ואנחנו מצפים מגוף ציבורי שייתן את הדעת גם על ספר התקציב.

גילה קליין: אנחנו כסיעת נח"ל קיבלנו את ספר התקציב, אבל אתם יודעים מתי?

גילה קליין: כשהייתה ישיבת מרכז, יומיים לפני כן הוגש ספר התקציב לחברי המרכז.

גילה קליין: האם כך עובדים?

גילה קליין: זאת הדרך שצריך להתנהל איגוד מקצועי?

גילה קליין: אנחנו גם פרסמנו באתר נח"ל את ספר התקציב שהיה והערנו את ההערות שלנו.

גילה קליין: אנחנו מקווים שהציבור יראה את זה.

גילה קליין: הסתדרות המורים, לצערי, לאורך כל הדרך – ויושבים כאן חברים מכל הארץ, מהצפון ועד הדרום – פעלה בתהליך הבחירות – הוא אמר בחירות תקניות – כאשר לאורך כל זה היה תוך איומים, תוך הפחדות, תוך רמזים למנהלים, תוך רמזים למורים על העתיד שלהם: אתה לא תפרוש ואנחנו נדאג לכך, ובעוד שבוע-שבועיים אתה צריך לעבור מכרז.

גילה קליין: מזכ"ל הסתדרות המורים הגיע אל אחד מבתי הספר ואמר למנהלת: את יודעת שבעוד תקופה ארוכה יש לך מכרז, את זוכרת.

גילה קליין: דברים כאלה שמהווים איום ופחד.

קריאה: זה קשור לאופק חדש?

גילה קליין: אנחנו לא מדברים על אופק.

גילה קליין: אני מדברת על איך נראה האיגוד המקצועי שלנו, איך פניה של הסתדרות המורים, הפנים של האיגוד המקצועי שלנו, האיגוד שצריך להגן עלי ועל חבריי, מי שצריך להוביל אותנו לדרך אחרת, לדרך הוגנות, ליושר של ציבור של עובדי ההוראה.

גילה קליין: כאן אני אומרת ואני מזכירה לחברים שאנחנו, עם כל הכבוד, לא ממשיכים לפחד בדרך הזאת.

גילה קליין: אני נותנת רק דוגמה.

גילה קליין: אנשים הצטרפו לשורות סיעת נח"ל, זומנו על ידי חברת סניף שלא נמצאת כאן אבל היא קראה להם אחד לאחד להיכנס למשרדה וסילקה אותם בבושת פנים מהמשרד, והיא גם כותבת את זה ליוסי וסרמן.

גילה קליין: היא אומרת לו: שמעון טיפל, המנהלת הזאת ירדה מהסיעה.

גילה קליין: אחר כך היא אומרת לו על המורה השנייה: קראתי לה, דיברתי אתה אבל גירשתי אותה מהסניף.

גילה קליין: ניסוחים של יושבי ראש איגוד מקצועי.

גילה קליין: כאב לב.

גילה קליין: אנשים שאיכפת להם, מורים שיש להם רצון טוב להשקיע, רוצים איגוד מקצועי שדואג, שנותן את הנשמה.

גילה קליין: מה הם מקבלים?

גילה קליין: סטירת לחי.

גילה קליין: איזו התנהגות זאת הייתה.

גילה קליין: אני מצפה מוועדת החינוך לקחת את הנושא הזה ולטפל בו.

גילה קליין: לא יכול להיות שמשרד החינוך – ויושב כאן איציק תומר, המשנה למנכ"לית משרד החינוך – קיבל איומים למה הוא נותן לגילה קליין להיכנס לבתי ספר יומיים לפני הבחירות.

גילה קליין: את לא מבינה איזה טלפונים אני קיבלתי מכל הארץ.

גילה קליין: הוא קיבל איומים.

עינת וילף: תודה רבה.

גילה קליין: עוד לא סיימתי.

עינת וילף: אלא אם מישהו מוכן לדבר על רשות הדיבור.

גילה קליין: עליזה מוותרת.

עינת וילף: יש לך עוד דקה.

גילה קליין: בית בהסתדרות המורים לא עוזבים.

גילה קליין: איך יכול להיות שיושבות כאן נציגות של ארגון גננות חדש, ואני רוצה לומר בכאב רב – גם בירכתי אותן – שאמרתי כל הכבוד על החוזק אבל כואב הלב.

גילה קליין: לצאת מבית הסתדרות המורים?

גילה קליין: מה קרה?

גילה קליין: תשאלו את עצמכם.

גילה קליין: בית עוזבים כאשר אנשים מזניחים אותו, אנשים לא מייצגים אותו, אנשים שהם גמלאים יושבים בסניפים והם לא רוצים לזוז ואנשים מחכים, רוצים להיות פעילים מהשטח כי הם מכירים את עבודת השטח ואת מצוקות השטח.

גילה קליין: אמר כאן חבר הכנסת.

גילה קליין: חבריי, לכו תראו מה קורה בבתי הספר.

גילה קליין: תפסיקו עם כל רמ"ה ואחרים.

גילה קליין: אני מוכנה ללכת אתך לסקר.

גילה קליין: אמרתי לך גם לפני הבחירות וביקשתי חמישה דברים.

גילה קליין: ביקשתי שנתקן למורים לפני הבחירות.

גילה קליין: ברחת.

גילה קליין: לא היית מוכן.

גילה קליין: חמישה דברים לתקן לחברים.

גילה קליין: רבותיי, אין יותר השתקות.

גילה קליין: משתיקים ומשתיקים.

גילה קליין: חברת הכנסת עינת וילף, אנחנו שמחים שאת נמצאת בתפקיד הזה כי הפחד לא ימשיך להיות.

גילה קליין: את יודעת שסתמו את כל פורום אופק חדש במיידית?

גילה קליין: שבוע נתנו לפורום אופק חדש להיות פתוח למורים אבל תוך שבוע חסמו אותו.

גילה קליין: מה קרה?

גילה קליין: איפה אנחנו נמצאים?

גילה קליין: זאת מדינת ישראל?

גילה קליין: אתם רוצים לבקר את מה שקורה או שאתם רוצים מורים שחוקים?

גילה קליין: אתם רוצים מורים עייפים?

גילה קליין: אתם רוצים מורים הרוסים?

גילה קליין: איזו חדוות יצירה?

גילה קליין: תראי לי מורים היום שמספרים שהם באים בהנאה לבית הספר.

גילה קליין: אני מסתובבת בבתי הספר, אני נוסעת לצפון, כן, אני נוסעת לדרום, כי איכפת לי.

גילה קליין: משפט אחרון.

עינת וילף: אלא אם כן מישהי מוותרת.

גילה קליין: חברי הוועדה היקרים.

גילה קליין: אנחנו הגענו לכאן חברי סיעת נח"ל ואני בראשם אבל לא כדי להתלונן.

גילה קליין: אני אומרת את זה כאן.

גילה קליין: באנו לכאן כדי לזעוק את זעקת ציבור עובדי ההוראה.

גילה קליין: קחו על עצמכם את המשימה.

גילה קליין: די.

גילה קליין: אין לנו ייצוג.

גילה קליין: תקשיבו טוב.

גילה קליין: אנחנו מצפים מכם לקחת על עצמכם.

גילה קליין: אנחנו כסיעת נח"ל נעשה את הכול בארץ, נגיד את הדברים, נחשוף את הנתונים.

גילה קליין: תהיו ישירים ותבואו אתנו באמת על מנת שמערכת החינוך תזכה למערכת חינוך אמיתית והוגנת למען התלמידים.

גילה קליין: תודה רבה.

עינת וילף: תודה.

עינת וילף: תמי חיון.

תמרה חיון: בוקר טוב לוועדה.

תמרה חיון: יוסי וסרמן דיבר על שביעות הרצון של המורים ואני יכולה לומר שכולנו יודעים שכרגע חסרים מורים למדעים וחסרים מורים לאנגלית.

תמרה חיון: מה הסיבה?

תמרה חיון: מה הסיבה שמורים מבקשים לעבוד פחות ממשרה?

תמרה חיון: אני רוצה שנהיה קשובים לשטח כדי שנדע שחסרים מורים ומורים פשוט שחוקים.

תמרה חיון: מורים נשברים.

תמרה חיון: אני חושבת שהכתובת היא על הקיר.

תמרה חיון: יום אחד נמצא את עצמנו מערכת חינוך ללא מורים.

תמרה חיון: אני מדברת על ההשתלמות.

תמרה חיון: חייבו אותנו בהשתלמות.

תמרה חיון: השתלמות היא דבר טוב ומהווה פיתוח מקצועי, אבל למה השתלמות צריכה לא להיעשות – לפחות השתלמות מוסדית – מתוך שעות השהייה?

תמרה חיון: מחייבים את המנהלים שהמורים יבואו מתוך בית הספר.

עינת וילף: תודה רבה.

עינת וילף: ענבל בן ברית כהן.

ענבל בן ברית: אני הצטרפתי לסיעת נח"ל כמורה בשטח.

ענבל בן ברית: קודם אני מורה בשטח ואז הצטרפתי לסיעת נח"ל, מאותו מקום של תסכול מול האיגוד המקצועי שאמור לייצג אותי והוא כבר לא מייצג אותי.

ענבל בן ברית: חשוב לי להדגיש את זה.

ענבל בן ברית: לא באתי כמייצגת סיעת נח"ל אלא באתי כמייצגת את המורים ולכן פניתי לסיעה.

ענבל בן ברית: קודם שאלת כמה מורים בשטח מיוצגים בהסתדרות.

ענבל בן ברית: אני חושבת שזאת גולת הכותרת ואני אשמח לדעת מי מהחברים בהסתדרות המורים שיושבים מולי הם באמת מורים בשטח ביותר מחצי משרה.

ענבל בן ברית: שעון הנוכחית, דבר שמביע חוסר אמון במורים שאמורים לחנך את הדור הבא.

ענבל בן ברית: אם לא מאמינים בי, אין לי מה להיות מורה.

ענבל בן ברית: אני אמורה לחנך דור שלם ולשמש לו דוגמה.

ענבל בן ברית: העבודה שלי לא נגמרת, אופק חדש לא נתן לי את הזמן לעבוד בבית הספר כי לגבי שעות השהייה המנהלת שלי מחליטה מה אני עושה.

עינת וילף: דניאלה שריג.

דניאלה שריג: שמי דניאלה שריג.

דניאלה שריג: אני מחנכת 23 שנים בית ספר ברעננה.

דניאלה שריג: החלום שלי היה להיות מורה, להיות מחנכת ולחנך דור.

דניאלה שריג: אני לא אכנס לכל ההתחשבנויות כי אנחנו התחלנו לפתוח מחשבונים כדי לחשב את הדרגות, לחשב כמה שעות, לחשב ולחשב.

דניאלה שריג: לא הגענו למערכת החינוך לצורך העניינים האלה אבל לצערי הרב אני וחברותיי מוצאות את עצמנו כל היום מחשבנות.

דניאלה שריג: אני הגעתי לכל נושא הבחירות וכל מה שקשור לנח"ל כי קצתי בדרך בה הכניסו אותנו לאופק חדש.

דניאלה שריג: התלאות שעברנו, זה היה פשוט מזעזע.

דניאלה שריג: אני קראתי לזה תם עידן התמימות.

דניאלה שריג: אני הגעתי למערכת החינוך וחשבתי שאני בגן עדן כי אני ממש אוהבת את העבודה – אני 23 שנים וזה לא מעט זמן – אבל אני חייבת לומר, ואני אומרת את זה בקטע הרגשי שאני והחברות שלי ממש קורסות.

דניאלה שריג: אנחנו ממש קורסות.

דניאלה שריג: נוספה לנו עבודה.

דניאלה שריג: השעות הפרטניות מצוינות.

עינת וילף: תודה רבה.

עינת וילף: שושנה גופשטיין.

שושנה גופשטיין: מרצה, מדריכה, מורה, רכזת.

שושנה גופשטיין: ראשית אציין כי קיים קשר הדוק בין רפורמת אופק חדש לעומס המוטל על המורים, וזה בהמשך לדבריו של מר וסרמן.

שושנה גופשטיין: שעות השהייה, כדוגמה, שיועדו להכנת מבחנים ולבדיקתם, מולאו ויועדו לישיבות צוות ומטלות נוספות.

שושנה גופשטיין: עובדה זו גרמה לכך שעבודת המורה בבית, לאחר שעות העבודה, רבה מאוד.

שושנה גופשטיין: יוצא כי שעון הנוכחות המונהג בבתי הספר אינו מייצג כהלכה ובצורה אמיתית את שעות העבודה של עובדי ההוראה.

שושנה גופשטיין: קשר נוסף לרפורמה בא לידי ביטוי בשיבוץ התלמידים לשעות הפרטניות שנעשות על ידי המחנכים ובהכנת תוכניות אישיות לתלמידים.

שושנה גופשטיין: בהזדמנות זו אני אציין שלא כל התלמידים מקבלים שעות פרטניות, שזאת גולת הכותרת של אופק חדש.

שושנה גופשטיין: השכר אכן עלה, אך אם מסתכלים על פר שעה, הוא ירד.

עינת וילף: תודה רבה.

עינת וילף: אורן בלום.

אורן בלום: אני מחנך כיתה ה' בבית ספר בראשון.

אורן בלום: אני מייצג מורים שפנו אלי בנושא משרת אב.

אורן בלום: הדבר הזה לא קיים בהסתדרות המורים למרות מה שנאמרו כאן.

קריאה: אני יכול להביא לך שמות של אבות שמקבלים את זה.

אורן בלום: אני אישית התקשרתי למשרד של גדי בינואר האחרון.

אורן בלום: שלחו אותי להביא אישור מהמעסיק של אשתי שהוא אכן נותן לה את התנאים אבל המעסיק לא מוכן לתת מכתב כזה.

אורן בלום: שולחים אותי בלך ושוב כבר חצי שנה.

אורן בלום: אני לא מקבל מהמעסיק שום דבר כי הם אומרים שאם האישה צריכה לקבל, צריך להביא דרך האיש המכתב.

אורן בלום: משהו כאן מסובך ולא מגינים עלינו במשרת אב ודבר כזה לא קיים.

אורן בלום: שעות השהייה, כולן נלקחו לישיבות צוות ולמקצועות שונים.

אורן בלום: אין לי שעה אחת לבדוק מבחנים בבית.

עינת וילף: תודה רבה.

עינת וילף: בזאת סיימו הדוברים בנושא הזה.

עינת וילף: ביקשו מהסתדרות המורים לענות, שמחה שמואל וחני לידור.

עינת וילף: מר וסרמן, אלה האנשים שאתה רוצה שיענו?

יוסי וסרמן: כן.

יוסי וסרמן: גם שלמה ישי ואני אסכם בסוף.

עינת וילף: אני אעשה את זה אחרת.

עינת וילף: נותרו עוד חמישה דוברים כלליים בנושאים אחרים.

עינת וילף: כל אחד ידבר תשעים שניות ואז תוכלו להתייחס לכל הנושאים שעלו.

עינת וילף: אילנה אליאב, מורת שילוב מאורט רחובות.

אילנה אליאב: שלום.

אילנה אליאב: אני רוצה להתייחס ליחס ולקשר בין הסתדרות המורים להסתדרות הכללית.

אילנה אליאב: מאוד שימח אותי לשמוע שההסתדרות הכללית הולכת לעשות משהו למען מורי הילה ומורי קרן קרב אבל לא ברור לי למה ב-2010, עת יוסי וסרמן עשה הסכם שיתוף פעולה היסטורי וכתב לנו באתר שאלה שני הארגונים הגדולים, סיכום פשוט מדהים, לא הזכיר דבר אחד פעוט והוא שהוא מעביר כל שנה שני מיליון שקלים להסתדרות הכללית.

יוסי וסרמן: זה שקר.

אילנה אליאב: זה יצא בעיתון כלכליסט.

אילנה אליאב: זה לא שקר.

אילנה אליאב: כתוב: שיתוף הפעולה, הסתדרות המורים אישרה את פרטי העניין.

אילנה אליאב: שני מיליון שקלים אנחנו המורים בפועל מעבירים שלא ברצוננו להסתדרות הכללית.

אילנה אליאב: מדוע?

אילנה אליאב: למה?

אילנה אליאב: על מה?

אילנה אליאב: אנחנו הארגון הכי גדול של המורים במדינה, הארגון המקצועי הכי גדול, אנחנו צריכים לתמוך בהסתדרות הכללית?

אילנה אליאב: אולי ההפך צריך להיות?

אילנה אליאב: כאן זה טעם לפגם שמתקשר מאוד לאי השקיפות ואי מתן דיווח.

אילנה אליאב: ועד בית נותן דיווח על הוצאות והכנסות אבל על מה?

אילנה אליאב: אנחנו כמורים לא מקבלים שום מידע לאן הולך כספנו.

אילנה אליאב: אנחנו משלמים מדי חודש דמי חבר שהועלו בחמישה שקלים כפל מאה אלף מורים, כך שהסכום הוא חצי מיליון שקלים, ולא יודעים מה קורה עם הכספים האלה.

עינת וילף: תודה רבה.

עינת וילף: מוריס בהט, חבר מרכז הסתדרות המורים.

מוריס בהט: סיעת נח"ל.

מוריס בהט: בוקר טוב.

מוריס בהט: רציתי לדבר על שני דברים אבל בגלל קוצר הזמן אני לא בטוח שאספיק.

מוריס בהט: אתמול ב-1:00 בלילה שלחתי לך מייל שמתייחס לשני הנושאים האלה.

מוריס בהט: הנושא הראשון הוא אופק חדש וההתנהלות שלו, אבל נניח לזה ברגע זה ואני אעבור דווקא לנושא השני שמשום מה לא נדון כאן.

מוריס בהט: אני מדבר על שכר המורים הפורשים אבל אני אדגיש שאלה לאו דווקא המורים הפורשים אלא אלה גם כל המורים הפעילים וכל אלה שנמצאים כאן נכללים במה שאני עומד לומר ואני מקווה שהבנתי נכון את ההסכם.

מוריס בהט: מרפרוף בהסכם ראיתי שמדובר בשכר קובע לפנסיה.

מוריס בהט: אני לא מדבר על הצמדה למדד שזה סיפור אחר אלא אני מדבר על משהו אחר לחלוטין.

מוריס בהט: השכר הקובע לפנסיה של מורה באופק חדש מורכב מ-A פלוס B.

מוריס בהט: איזושהי נוסחה מתמטית, ואני איש מתמטיקה ויכול להתמודד גם עם הדבר הפשוט הזה, כאשר A שייך לעולם הישן, לשכר הישן, ו-B שייך לעולם החדש.

מוריס בהט: זה אומר שמורים שפרשו בחמש השנים האחרונות, מאז התחילה הרפורמה, יקבלו את אותו שכר ישן וכך קורה פועל.

מוריס בהט: כל אלה שפרשו בחמש השנים האחרונות, מקבלים את אותו שכר דל, עלוב ומסכן שמככב בתחתית הטבלה בכל רשימות השכר.

מוריס בהט: אני אומר שזה קשור גם למורים הפעילים כי זה אמור לבי כל המורים הפעילים שנמצאים היום באופק חדש ויצאו בעוד שנה שנתיים.

עינת וילף: תודה רבה.

עינת וילף: אתי נוי שמעוני.

אתי נוי שמעוני: אני חברת הסתדרות המורים ומלמדת בבית ספר תיכון.

אתי נוי שמעוני: השאלה הראשונה היא מה מעמדם של המורים התיכוניים שמאוגדים בהסתדרות המורים, ואני יודעת שיש הרבה כאלה.

יוסי וסרמן: בחטיבות העליונות.

אתי נוי שמעוני: כן.

אתי נוי שמעוני: בחטיבות העליונות.

אתי נוי שמעוני: הדבר השני.

אתי נוי שמעוני: אני שייכת לגוף שמתנגד להסכם של עוז לתמורה במתכונתו הנוכחית.

אתי נוי שמעוני: השאלה היא מדוע אנחנו לא מקבלים תמיכה או סיוע מהסתדרות המורים בכל הנוגע לאלה שמסרבים להצטרף ואני מזכירה שההצטרפות היא וולנטרית, למרות האיומים שקיימים עלינו.

אתי נוי שמעוני: אנחנו שייכים לארגון – ולזכותו ייאמר שהוא מקבל באמת כל מי שמדורג ויש לו תלוש שכר על פי דירוג עובדי הוראה – אבל האם הם מייצגים גם את המורים בחטיבות העליונות ויש הרבה מורים כאלה ששייכים להסתדרות המורים.

אתי נוי שמעוני: זאת בחירה שלנו לא להיות בארגון אלא להיות בהסתדרות.

עינת וילף: תודה רבה.

עינת וילף: הדוברת האחרונה, מיכל ברם, יושב ראש הנהגת הורי גני הילדים ברעננה.

מיכל ברם: תודה רבה על ההזדמנות לדבר.

מיכל ברם: אני נמצאת כאן כי דבר לא נאמר על העיצומים של הגננות שהיו כאן במשך שנה שלמה.

מיכל ברם: הרבה נאמר על אופק חדש ואני לא צד בעניין.

מיכל ברם: זכותו של כל מגזר לדרוש את הטוב עבורו וכמובן את ייצוג האיגוד המקצועי, אבל זה לא העניין.

מיכל ברם: את התכתובות הראשונות שלחנו למשרד החינוך, למזכ"ל הסתדרות המורים ולשר האוצר כבר בינואר אבל לא קיבלנו ולו התייחסות אחת לטענה כזאת או אחרת.

מיכל ברם: לכן פנינו אליך בדרישה לתת את הדעת כי איך יתכן ששנה שלמה הפגינו זלזול בהורים, בילדים ובגננות באותה מידה.

מיכל ברם: הפקיעו מהן את האוטונומיה לנהל את הגן בדרך שמתאימה לאופי של הילדים ושל ההורים.

מיכל ברם: בפועל במשך שנה שלמה לא היו מפגשים ולא היו ימי הורים.

מיכל ברם: אם הורה רצה להיפגש עם הגננת, הוא נאלץ להגיע בשעות הבוקר על חשבון שעות העבודה ובזמן שהסייעת נאלצה לשמור על 35 ילדים.

מיכל ברם: האם עולה על הדעת שבבית הספר לא יהיו ימי הורים?

מיכל ברם: לא בטוחה.

מיכל ברם: אם היו רוצים, המורה הייתה משאירה את הילדים בכיתה והייתה הולכת לדבר עם הורים?

מיכל ברם: אפילו 15 דקות לשיחה אישית על האבחון שהיא עשתה לילד, לא היו.

מיכל ברם: המפגש הראשון של הילדים החדשים נמנע מהם.

מיכל ברם: זאת אומרת, ילד שעלה לכיתה א' פגש את המורה.

עינת וילף: תודה.

עינת וילף: כל אחד קיבל את הזמן שהוקצה לו.

עינת וילף: לשאלות שנשאלו כאן.

עינת וילף: הדיון היום הוא דיון שהמוזמנים הראשיים היא הסתדרות המורים.

עינת וילף: הם הדוברים והם מקבלים את החלק הארי של הזמן.

עינת וילף: כל מי שבא וביקש, קיבל הזדמנות דיבור.

עינת וילף: אני יכולה להגיד לכם בהשוואה לדיונים אחרים, זה לא קורה שכל מי שמבקש זוכה לדבר.

עינת וילף: זה רק בזכות זה שאני מנהלת את הישיבה באופן קצת פשיסטי.

עינת וילף: זאת הדרך היחידה כדי שזה יקרה וזאת הדרך בה הדברים מתנהלים.

עינת וילף: ההסתדרות, בבקשה, אני אשמח אם תתייחסו לנושאים שעלו כאן.

עינת וילף: מר וסרמן, איך היית רוצה שיינתנו התשובות?

עינת וילף: כמו שאמרתי, חני לידור ביקשה להתייחס, ושמחה שמואל.

יוסי וסרמן: חני לידור, סגנית בכירה למזכ"ל ויושבת ראש סניף חיפה שמונה 14 אלף חברים, ושלמה ישי.

חני לידור: בוקר טוב.

חני לידור: אני רוצה לציין.

חני לידור: נושא של רפורמה ושינוי, אין ספק שזה דבר קשה מאוד.

חני לידור: אני מסכימה עם כל הדוברים שיש בעיות, ותכף אני אגע ספציפית במספר בעיות.

חני לידור: בכל מקום ובכל סקטור שעושים ועורכים רפורמה, מאוד קשה, בעיקר לוותיקים, לקבל זאת וזה ברור.

חני לידור: גם אין מושלם.

חני לידור: בואו נתחיל מזה שאין מושלם.

חני לידור: יש רצוי, יש מצוי, יש אמצע.

חני לידור: אני אישית אמרתי מלכתחילה שאופק חדש לא מושלם ויש עוד דרך ארוכה כדי שהוא יהיה מושלם.

חני לידור: בשנה הבאה נפתח ההסכם ויש לנו רשימה ארוכה מאוד של דברים בהם אנחנו דנים ומתכוונים להשיג.

חני לידור: שוב, אני יודעת מראש שלא הכול נשיג, אבל צריך להגיע עם ידיעה שאנחנו רוצים את כל מה שאנחנו חושבים שצריך לשפר.

חני לידור: אחד הדברים המהותיים שצריך לשפר ברפורמת אופק חדש – לא אחד, אבל אחד הדברים המהותיים – זה הנושא של שעות שהייה בבתי הספר היסודיים ושעות שהייה גם לגננות.

חני לידור: הנושא מדובר ולא בכל אנחנו סגורים.

חני לידור: שעות השהייה – זה אחד הדברים שכבר שופרו השנה – למורות אימהות הורידו שעה אחת פרונטאלית והסבו אותה לשעת שהייה.

קריאה: לקחו אותה לישיבות.

חני לידור: זאת רק ההתחלה ואין ספק שצריך לעשות.

חני לידור: עומסים.

חני לידור: יש עומסים.

חני לידור: אגב, בשנים האחרונות – וטוב שיושבים כאן גם נציגים ממשרד החינוך – אחת הבעיות היא לא שהרפורמה הוסיפה את הבעיה הזאת אלא משרד החינוך, ללא שום קשר – וגם בבתי ספר שהם אינם באופק חדש – נוספו עומסים מיותרים, לטענתנו.

קריאה: אנחנו מעריכים אותך מאוד, אבל איפה אנחנו?

חני לידור: נכון.

חני לידור: מיד.

חני לידור: אחד הדברים העיקריים הוא הנושא של הטפסים המרובים, של הטופסולוגיה, של הבירוקרטיה שזה לא עיקר החינוך.

חני לידור: אנחנו רוצים כולנו מורים טובים, גננות טובות, עובדי הוראה מסורים שעובדים עם הלב ועם הנשמה ומגיעים להישגים.

חני לידור: זה בטח לא בטופסולוגיה.

חני לידור: הסתדרות המורים הוציאה לא פעם ולא פעמיים חוזרים והורתה לעובדי הוראה לא לעשות כל דבר.

חני לידור: יחד עם זאת, רבותיי, צריך להישמע לאיגוד מקצועי כשהוא אומר טופסולוגיה בנוגע ל-א', ב', ג' – ואני לא אכנס לפרטים, אנחנו לא נמצאים כאן כדי להיכנס לפרטים – לא צריך לעשות.

חני לידור: הרבה גם חוששים, אבל אין מה לחשוש כי יש איגוד מקצועי חזק שמגן.

עינת וילף: אני מבקשת לא להפריע.

חני לידור: אני אומרת שזה צריך להיות מגובה.

חני לידור: הגננות אכן השנה קיבלו הוראה לא לעשות פעילויות אחר הצהרים עם ההורים והילדים.

חני לידור: זה בכאב לב וזה לא נכון ולא טוב.

חני לידור: חד משמעית אני אומרת, זה ממש לא טוב.

חני לידור: יחד עם זאת, אם עד סוף קיץ זה לא תיפתר הבעיה של שעות נוספות שמגיע להן כמו כל עובד הוראה – זאת זכות לגיטימית של מה שאנחנו דורשים.

חני לידור: כואב לנו הלב שלא יתקיימו פעילויות אחר הצהרים אבל אין ברירה, זאת כרגע הסנקציה ואם הבעיה לא תיפתר נפעל גם בשביתה או באמצעי הרבה יותר נוקשה, אבל יש איזה שהם סדרים.

חני לידור: צריך להיות פסק דין.

קריאה: זה נמצא בדיון בבית הדין.

חני לידור: אחד הדברים שהועלו כאן ואני רוצה להתייחס אליו זה הנושא של הכשרה מקצועית והשתלמויות.

חני לידור: ראשית, מורים, עובדי הוראה וגננות לא מחויבים ללכת להשתלמות.

חני לידור: אין חובת השתלמות.

חני לידור: נכון שתמיד היה, ללא שום קשר לאופק חדש.

חני לידור: תמיד היה צורך להשתלם ועבור 112 שעות קיבלנו 1.2 אחוזים וגם אז, בעבר, לא היינו מחויבים כעובדי הוראה, אבל אין מורה או עובד הוראה או גננת שרוצה להתקדם, שרוצה להתפתח, שרוצה להיטיב עם המקצוע שלו, שלא ילמד כל השנים.

חני לידור: יחד עם זאת, בקידום דרגות חדש באופק חדש, מורה רשאי – ובסניף שלי יש לא מעט שבאים ואומרים שהשנה הם לא יכולים או הם יכולים פחות וזה נצבר – ויכול לפרוס את לימודיו לדרגה בארבע שנים.

חני לידור: אל תאמרו לי לא כי אני יודעת את החוקים מצוין.

קריאה: זה לא נכון.

יוסי וסרמן: זה כן נכון.

חני לידור: זה נכון מאוד.

חני לידור: הוא רשאי.

חני לידור: הוא רשאי.

חני לידור: בנות, לא נמחק לו.

חני לידור: תבדקו זאת לעומק.

חני לידור: הוא רשאי ללמוד גם בארבע שנים.

חני לידור: לא נמחק מה שהוא עשה לפני כן.

קריאה: גם בחמש שנים וגם בשש שנים.

חני לידור: גם בחמש שנים וגם בשש שנים.

חני לידור: הוא יכול בשנה אחת להפסיק.

חני לידור: גם ם יש שנה של הפסקה בלימודיו, יש רצף וזה נשמר לו.

יוסי וסרמן: זה נכון.

יוסי וסרמן: תבדקו את זה.

חני לידור: אני אומרת את זה גם מניסיון של עובדי הוראה שעכשיו שנה חמישית מסיימים באופק וקודמו בחצי דרגה ובדרגה.

חני לידור: חלקם רק בדרגה אחת כי הם משכו את זה וזה בהחלט לגיטימי.

חני לידור: יחד עם זאת, מורה בוחר את מה שהוא רוצה בשיתוף ובדיאלוג עם המעסיק, אם זה המנהל שלו, אם המפקח, כך שזה גם לצורכי בית הספר.

חני לידור: אנחנו צריכים להבין שזה גם לטובת פיתוח מקצועי של המורה אבל גם ברשותו ובזכותו להחליט כך או אחרת.

חני לידור: דרגות השכר.

חני לידור: אם יש דברים שהם מצוינים, אלה דרגות השכר.

חני לידור: עובד הוראה – ואני מדגישה, כל עובד הוראה – יכול להתקדם בין שנתיים או שלוש שנים, תלוי דרגתו, ב-7.5 או ב-8.5 אחוזים משכר בסיסי גבוה יותר.

חני לידור: עדיין אני חושבת ואנחנו מאמינים שזה לא האידיאלי וכי יש יותר טוב.

חני לידור: זה ברור ורוצים יותר טוב אבל זה משהו שלא היה לנו לעולם.

חני לידור: דרגות פרישה.

חני לידור: פתחו לנו אופק קידומי יוצא מן הכלל.

גילה קליין: אנחנו לא מרוצים.

גילה קליין: למה לא מרוצים?

יוסי וסרמן: את לא מרוצה.

חני לידור: דרגות השכר הללו פותחות לנו אופק של גם קידום בדרגות וגם לגבי פרישה בעתיד, לדרוש דרגת פרישה וכולי.

חני לידור: אלה הם דברים שלא היו לנו מעולם.

חני לידור: שוב אני חוזרת ואומרת שלא הכול מושלם, עוד רחוק ממושלם, ועוד הדרך ארוכה.

חני לידור: יש הרבה עובדי הוראה שמרוצים, יש מתוסכלים.

חני לידור: קשה לקבל שינויים וזה בסדר.

חני לידור: הכול לגיטימי.

חני לידור: אני מאמינה, מתפללת ומייחלת שבשיתוף פעולה מאוחד – כמו שיוסי אמר – עם ארגון המורים, עם הסתדרות המורים ועם כולם ביחד, גם אנחנו כאן, נפעל למען קידום עובדי ההוראה וכי כולנו נצעד באגודה אחת ונצליח.

חני לידור: אמן.

עינת וילף: תודה רבה.

שלמה ישי: שלום.

שלמה ישי: נאמרו כאן כל כך הרבה דברים שאין להם שום קשר לעובדות, אבל אני אשאיר את זה לסוף.

שלמה ישי: אני רוצה לומר משהו שמבחינתי הוא משמעותי מאוד.

שלמה ישי: כחבר הנהגת הסתדרות המורים, הואשמתי כאן בכך שאין דמוקרטיה בהסתדרות המורים והבחירות לא היו דמוקרטיות.

שלמה ישי: לכן אני רוצה להגיב על כך.

שלמה ישי: גילה התמודדה לפני שש שנים להסתדרות המורים, לתפקיד יושבת ראש סניף וחברת הנהלה.

שלמה ישי: אם אכן יש שחיתות בהסתדרות המורים, היא לא התחילה לפני שנתיים אלא היא מקדמת דנא.

שלמה ישי: הרי לא מתחילים ביום הזה.

שלמה ישי: היא נבחרה באורח דמוקרטי וישבה חמש שנים.

עינת וילף: אני מבקשת.

עינת וילף: אנחנו לא באנו לכאן לברר את הנושא הזה.

עינת וילף: זה ממש לא הנושא.

גילה קליין: אני ארצה להגיב.

עינת וילף: לא.

שלמה ישי: אי אפשר לזרוק כאן האשמות ולא לאפשר להגיב במשפט אחד.

שלמה ישי: היא ישבה במשך חמש שנים בהנהלת הסתדרות המורים.

שלמה ישי: מעולם לא העירה הערה אחת על חוסר דמוקרטיה בהסתדרות המורים.

שלמה ישי: מעולם לא העירה הערה אחת על אי שקיפות בתקציב.

שלמה ישי: מעולם לא העירה.

עינת וילף: ממש אין לנו עניין בבירור הנושאים האישיים.

עינת וילף: זאת לא מטרת הוועדה.

יוליה שמאלוב-ברקוביץ: התלמידים רואים אתכם עכשיו.

יוליה שמאלוב-ברקוביץ: התלמידים רואים מה קורה כאן.

עינת וילף: מר וסרמן, אני מבקשת שתסכם את הדיון.

עינת וילף: אין לי עניין בדיון הזה.

עינת וילף: מר וסרמן, בבקשה לסכם את הדיון.

שלמה ישי: אני עובר לאופק חדש.

עינת וילף: לא.

עינת וילף: אנחנו מסכמים את הדיון, אלא אם כן מר וסרמן מוותר על הסיכום.

יוסי וסרמן: לא, אני לא מוותר.

עינת וילף: אם כן, סכם את הדיון ותתייחס לנושאים.

יוסי וסרמן: שמעתי שאלות מקצועיות מהחברות הגננות.

יוסי וסרמן: אני חושב שהן ראויות לתשובות ואני ארשה לעצמי יחד עם החברות שלי בהנהלת הגננות להזמין אותן לשיחת עבודה וליבון.

יוסי וסרמן: אני אעשה זאת במיידי.

יוסי וסרמן: אגב, ארגון הגננות הוקם על ידי רן ארז.

יוליה שמאלוב-ברקוביץ: מה מרגישים התלמידים כשהם רואים מה קורה בהסתדרות המורים?

יוסי וסרמן: באשר לטענות.

יוסי וסרמן: אני אומר שבזמן הקרוב האפשרי, הגננות כולן תקבלנה 36 שעות נוספות כמו שקיבלו המורים.

יוסי וסרמן: בעניין הזה אנחנו נמצאים בהליך משפטי.

יוסי וסרמן: יכול להיות שנגיע להסכם עם האוצר עוד לפני תום ההליך המשפטי.

יוסי וסרמן: הגננות הוסיפו ארבעים דקות והמנהלות ביניהן – ואלה הרוב – קיבלו תוספת של בין 22 ל-24 אחוזים.

יוסי וסרמן: הן עבדו שישים דקות מאז מדינת ישראל קיימת ולא נגענו ולא שינינו שום דבר במתווה העבודה של הגננת.

יוסי וסרמן: למורה מראשון לציון.

יוסי וסרמן: אנא פנה לגד דיעי כי הוא אומר שיש בכוחו לעזור לך בעניין שלך.

קריאה: הוא פנה.

עינת וילף: בסדר.

עינת וילף: יש כאן הצעה לטפל.

עינת וילף: בבקשה.

יוסי וסרמן: אני מתנצל שלא קיבלת תשובה אבל תקבל.

יוסי וסרמן: אנחנו נפתור לך את הבעיה.

יוסי וסרמן: יש 150 חברים שהם עובדי הוראה בוועידה ויש 251 חברות שהן חברות ועידה.

יוסי וסרמן: הפער הוא בין 150 ל-251.

יוסי וסרמן: סך הכול 401 חברים.

יוסי וסרמן: בדרך כלל זה הפער בכל מוסדות ההסתדרות והארגונים.

יוסי וסרמן: דיברתי על הוועידה.

יוסי וסרמן: אופק חדש הוא הסכם טוב מאוד עם שיפורים.

יוסי וסרמן: הבעיה היא היישום.

יוסי וסרמן: נכון, אני מסכים עם חבר הכנסת המכובד ועם חברים נוספים, להסתדרות המורים יש מטלה, חובה והחלטה לתקן ככל האפשר, למעט במטלות ככל שניתן, בעומסים ככל שניתן בוועדות משותפות מחוזיות שיפקחו על העומסים על המטלות.

יוסי וסרמן: מה שלא צריך, לא ייעשה.

יוסי וסרמן: צדקה חברתי חני לידור שרפורמה זה לא טיול, זה לא כיף, אלא רפורמה היא דבר כבד ושינוי חד, במיוחד אצל מורים ותיקים שעובדים עשרות שנים ומשנים להם את מבנה שבוע העבודה שלהם.

יוסי וסרמן: הרפורמה שלנו לעומת רפורמה אחרת במערכת החינוך, זאת רפורמה אמיתית בזמן שהרפורמה האחרת היא הסכם שכר וזה הבדל עצום ביניהם כי שם מדובר על דברים אחרים ואילו אצלנו משנים את כל המבנה של תשלום השכר, על פי דרגות.

יוסי וסרמן: אגב, אנחנו גם נקבל – וזה במשא ומתן מתקדם – דרגת פרישה ייחודית למי שיפרוש מאופק חדש כפי שקיים גם בארגוני עובדים אחרים.

יוסי וסרמן: אנחנו ננהל משא ומתן על השיפורים ועל העומסים שאני אומר שרובם ככולם הם מדיניות של משרד החינוך ולא מדיניות שלנו, אבל אנחנו לא נרשה, בפירוש לא נרשה, שלא יהיו תיקונים והם מסכימים שצריך לעשות תיקונים.

יוסי וסרמן: יהיו תיקונים.

יוסי וסרמן: בנוסף לכך, יש לנו דברים אחרים שקשורים בהסכם השכר ואנחנו דורשים התאמת שכר בתנאי עבודה כפי שמקול ב-OECD.

יוסי וסרמן: זה חלק אולטימטיבי במשא ומתן בפתיחת הסכמי השכר.

יוסי וסרמן: אני מודה לך.

עינת וילף: תודה רבה לך.

עינת וילף: אני מסכמת את הדיון.

מוחמד ברכה: הצעה לסיכום.

מוחמד ברכה: מאחר שההסכם ייפתח, אני מציע שאנחנו כוועדת החינוך נערוך עוד דיון ונשמע שוב אבל באופן מפורט כך שזה יהיה רק על אופק חדש, מה הביקורת ומה צריך לתקן.

קריאה: מצוין.

קריאה: תבורך.

עינת וילף: הדברים האלה בהחלט ייעשו.

עינת וילף: אני מסכמת את הדיון.

עינת וילף: ראשית, אני רוצה להודות להסתדרות המורים ולכל מי שבא לדיון.

עינת וילף: אני לא יודעת אם זה המקרה שלך אבל בדיון בשבוע שעבר שקיימנו עם ארגון המורים הוא טען שלמרות שהוא מסתובב במסדרונות הכנסת יותר מעשרים שנים, זאת הפעם הראשונה שהזמינו אותו לוועדת החינוך להציג את ארגון המורים.

יוסי וסרמן: זה נכון.

יוסי וסרמן: זאת יוזמה שלך.

עינת וילף: אני שמחה לשמוע.

עינת וילף: תודה רבה לכם על כך שייצגתם את הסתדרות המורים לראשונה בוועדת החינוך.

עינת וילף: אני מבקשת להוסיף את קולי ולבקש שייעשה כל מאמץ – הדבר גם נאמר בשבוע שעבר – להגברת השקיפות לאורך כל הדרך במוסדות ההסתדרות.

עינת וילף: אני אישית מבקשת לקבל בכתב את המספרים על עובדות ועובדי הוראה בכל המוסדות בפועל ונשים בכל המוסדות.

עינת וילף: אני מבקשת להעביר אלינו את התקציב והדוחות המבוקרים.

עינת וילף: אחת לשבוע – אנחנו יוצאים לפגרה - מגיעה לכאן מורה שמציגה את עבודתה ואת עשייתה.

עינת וילף: זה חלק מתפיסה שקולם של המורים הוא זה שצריך להישמע בוועדת החינוך ולהשפיע על קביעת המדיניות.

עינת וילף: אני מבקשת שתשלחו נציגים שיבואו לכאן.

עינת וילף: לקראת פתיחת הדיונים, אני יכולה להעיד שכל עוד זה יהיה עם ועדת החינוך, תקבלו כאן גיבוי מלא לשיפורים הנדרשים בהסכמים.

עינת וילף: בראש וראשונה, הגדלה דרמטית של הגמישות בשימוש בשעות.

עינת וילף: המצב הקיים, אנחנו גם שומעים את זה, מקשה מאוד על מורים ומנהלים להיות יזמים ולבנות את לוח הזמנים שהם רוצים.

עינת וילף: ככל שתהיה יותר גמישות בשימוש בשעות, הדבר הזה יפעל לטובת המורים, לטובת מערכת החינוך, וכאן תקבלו גיבוי מלא לכך.

עינת וילף: אנחנו כמובן תומכים בכך שאבות ואימהות יהיו במעמד דומה.

עינת וילף: תקבלו כאן תמיכה מלאה להורדת הטופסולוגיה.

עינת וילף: לטופסולוגיה יש סיכוי.

עינת וילף: אני לא יודעת לגבי השעון אבל גם לכך תקבלו כאן תמיכה.

עינת וילף: לגבי נושא הגנות.

עינת וילף: אנחנו נמשיך במעקב כיוון שהדבר הוא יותר חדש.

עינת וילף: לגבי הכשרה מקצועית, יתקיים כאן דיון נפרד.

עינת וילף: אני רוצה לראות יותר ויותר איך בונים מצב שבו המורים מכשירים מורים ומתוגמלים על כך שהם מכשירים את המורים במקום לצאת החוצה.

עינת וילף: אני חושבת שזאת הדרך הנכונה ותקבלו לכך את התמיכה.

עינת וילף: לקראת שנת הלימודים הקרובה נקיים דיון נוסף על אופק חדש.

עינת וילף: כשיתחילו הדיונים והמשא ומתן, גם נקיים דיונים בוועדה, כל עוד זה יהיה פוליטית קיים.

עינת וילף: תקבלו כאן גיבוי מלא לשיפור המצב לטובת המורים.

עינת וילף: אני רוצה להודות לכל המשתתפים שאמרו כאן את דברם ועל הדיון.

עינת וילף: תודה לכם.